cyanic-selkie/wikianc huggingface dataset:
ഫിലിപ്പ് ഹ്യൂസ്
മരണം
2014 നവംബർ 25, നു സിഡ്‌നി ക്രിക്കറ്റ് ഗ്രൗണ്ടിൽ നടന്ന ഷെഫീൽഡ് ഷീൽഡ് മത്സരത്തിനിടെ  ഷോൺ അബോട്ടിന്റെ ബൌൺസർ ഹുക്ക് ചെയ്യുന്നതിനിടെ  കഴുത്തിൽ പന്ത് കൊണ്ട് ഗുരുതരമായ പരിക്കേറ്റ് ചികിത്സയിലായിരുന്നു  ഹ്യൂസ്. പരിക്കേറ്റ ഉടൻതന്നെ ഹെലിക്കോപ്റ്ററിൽ ആസ്പത്രിയിലെത്തിച്ച അദ്ദേഹത്തെ അടിയന്തര ശസ്ത്രക്രിയക്ക് വിധേയനാക്കിയെങ്കിലും ജീവൻ രക്ഷിക്കാൻ കഴിഞ്ഞില്ല. 2014 നവംബർ 27 നു സിഡ്‌നി യിലെ സെന്റ്‌ വിൻസൻറ് ആശുപത്രിയിൽ വച്ച് അദ്ദേഹം മരണത്തിനു കീഴടങ്ങി.
കഴുത്തിൽ പന്ത് കൊണ്ടത് മൂലം തലച്ചോറിലേക്ക് ഉള്ള ധമനി തകരുകയും തലച്ചോറിൽ മാരകമായ രക്തസ്രാവം ഉണ്ടായി അത് മരണത്തിനു കാരണം ആവുകയും ചെയ്തു എന്ന് ടീം ഡോക്ടർ പീറ്റർ ബ്രാക്നർ അറിയിക്കുകയായിരുന്നു.
അവലംബം
വർഗ്ഗം:1988-ൽ ജനിച്ചവർ വർഗ്ഗം:2014-ൽ മരിച്ചവർ വർഗ്ഗം:ഓസ്ട്രേലിയൻ ക്രിക്കറ്റ് കളിക്കാർ
ടോം സോയർ
ലോകപ്രശസ്ത അമേരിക്കൻ സാഹിത്യകാരനായ മാർക് ട്വയിൻ രചിച്ച  നോവലായ ദി അഡ്വെഞ്ചെർസ് ഓഫ് ടോം സോയർ എന്ന ക്ലാസിക് നോവലിലെ പ്രധാന കഥാപാത്രമാണ് തോമസ് ടോം സോയർ (Thomas "Tom" Sawyer). മാർക് ട്വയിന്റെ നോവലുകളായ അഡ്‌വെഞ്ചേഴ്‌സ് ഓഫ് ഹക്ക്ൾബെറി ഫിൻ (1884), ടോം സോയർ അബ്രോഡ് (1894), ടോം സോയർ, ഡിറ്റക്റ്റീവ് (1896) എന്നിവയിലും ഈ സാങ്കൽപിക കഥാപാത്രം പ്രത്യക്ഷപ്പെട്ടിട്ടുണ്ട്.
മാർക് ട്വയിന്റെ  അപൂർണ്ണ കൃതികളായ സ്കൂൾഹൗസ് ഹിൽ, ടോം സോയേഴ്സ് കോൺസ്പിരസി, ഹക്ക് ആന്റ് ടോം അമങ് ഇന്ത്യൻസ് എന്നിവയിലും സോയർ പ്രത്യക്ഷപ്പെട്ടിട്ടുണ്ട്. ഗ്രന്ഥകാരന്റെ മരണശേഷം ഈ മൂന്ന് അപൂർണ്ണ കൃതികളും പ്രസിദ്ധീകരിച്ചിട്ടുണ്ട്.
സവിശേഷത
12 വയസ്സുള്ള ഒരു ആൺകുട്ടിയാണ് സോയർ. മിസോറിയിലെ മിസ്സിസ്സിപ്പി നദിയുടെ തീരത്തുള്ള സാങ്കൽപിക ഗ്രാമപ്രദേശമായ സെൻറ് പീറ്റേഴ്‌സ്ബെർഗിൽ ആണ് ടോംസോയർ താമസിക്കുന്നത്. ടോമിന്റെ ഉറ്റചങ്ങാതിമാരാണ് ഹക്ക്ൾബെറി ഫിന്നും, ജോ ഹാർപെറും. മഹാവികൃതിയായ ടോം താമസിക്കുന്നത് സെൻറ് പീറ്റേഴ്‌സ്ബെർഗിൽ തന്റെ അർദ്ധസഹോദരൻ സിടിനോടും കസിൻ മേരിയാടും അമ്മായിയായ പോളിയോടും ഒപ്പമാണ്. ടോമിന്റെ പിതാവിനെക്കുറിച്ച് നോവലുകളിൽ പരാമർശിക്കുന്നില്ല.
ട്വൈനിന്റെ അഡ്‌വെഞ്ചേഴ്‌സ് ഓഫ് ടോം സോയർ എന്ന നോവലിന്റെ തുടർച്ചയായ അഡ്‌വെഞ്ചേഴ്‌സ് ഓഫ് ഹക്ക്ൾബെറി ഫിൻ എന്ന നോവലിവലിൽ  ടോമിന്റെ സുഹൃത്തായ ഹക്ക്ൾബെറി ഫിൻ ആണ് പ്രധാനകഥാപാത്രം, പ്രസ്തുത നോവലിൽ ടോം ഒരു ചെറിയ കഥാപാത്രമാണ്.
അവലംബം
വർഗ്ഗം:അമേരിക്കൻ നോവലുകൾ
സ്‌റ്റേസി അബ്രാംസ്
അമേരിക്കൻ രാഷ്ട്രീയ പ്രവർത്തകയും, അഭിഭാഷകയും, നോവൽ രചയിതാവുമാണ് സ്‌റ്റേസി അബ്രാംസ്. (ജനനം: ഡിസംബർ 9, 1973). ജോർജിയയിലെ ജനപ്രതിനിധി സഭയിലേക്ക്‌ 2011 ൽ തെരഞ്ഞെടുക്കപ്പെട്ട ഡെമോക്രാറ്റിക് പ്രതിനിധിയാണിവർ. 2018 ൽ ജോർജിയ സംസ്ഥാനത്ത് നടന്ന ഇടക്കാല തിരഞ്ഞെടുപ്പിൽ ഡെമോക്രാറ്റിക് പാർട്ടിയുടെ ഗവർണർ സ്ഥാനാർത്ഥിയായി മത്സരിച്ചു. അമേരിക്കയിൽ ആദ്യമായി ഒരു കറുത്ത വർഗക്കാരി ഗവർണർ സ്ഥാനാർത്ഥിയായി മത്സരിക്കുന്നത് സ്‌റ്റേസി അബ്രാംസിന്റെ സ്ഥാനാർത്ഥിത്വത്തിലൂടെയാണ്.
ആദ്യകാല ജീവിതവും വിദ്യാഭ്യാസവും
1973 ഡിസംബർ 9നു മാഡിസണിൽ റോബർട്ട് കരോലിൻ അബ്രാംസ് ദമ്പതികളുടെ ആറ്മക്കളിൽ ഒരാളായിട്ടാണ്‌ സ്‌റ്റേസിയുടെ ജനനം.
അവലംബം
വർഗ്ഗം:അമേരിക്കൻ ജനപ്രതിനിധിസഭാംഗങ്ങൾ വർഗ്ഗം:1973-ൽ ജനിച്ചവർ വർഗ്ഗം:ഡിസംബർ 9-ന് ജനിച്ചവർ
അക്കരപ്പച്ച
വി.എസ്. സിനിആർട്സ്സിനു വേണ്ടി മിസ്സ്സ് പി സുകുമാരൻ നിർമിച്ച മലയാളചലച്ചിത്രമാണ് അക്കരപ്പച്ച. എം.എം. നേശൻ സംവിധാനം ചെയ്ത ഈ ചിത്രം 1972 ജൂലൈ 29-ന് കേരളത്തിൽ പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾവർഗ്ഗം:വയലാർ -ദേവരാജൻ ഗാനങ്ങൾവർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവർഗ്ഗം:വയലാറിന്റെ ഗാനങ്ങൾ വർഗ്ഗം:പാറപ്പുറത്ത് സംഭാഷണമെഴുതിയ ചലച്ചിത്രങ്ങൾവർഗ്ഗം:പാറപ്പുറത്ത് കഥയെഴുതിയ ചലച്ചിത്രങ്ങൾവർഗ്ഗം:പാറപ്പുറത്ത് തിരക്കഥയെഴുതിയ ചലച്ചിത്രങ്ങൾവർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾവർഗ്ഗം: വർഗ്ഗം:സത്യൻ- ജയഭാരതി ജോഡി
ക്വിയാമ്പൽ ദേശീയോദ്യാനം
ആസ്ത്രേലിയയിലെ ന്യൂ സൗത്ത് വെയിൽസിൽ, ആഷ്ഫോർഡ് പട്ടണത്തിൽ നിന്നും ഏകദേശം 30 കിലോമീറ്റർ അകലെയായി സ്ഥിതിചെയ്യുന്ന ദേശീയോദ്യാനമാണ് ക്വിയാമ്പൽ ദേശീയോദ്യാനം. ദേശീയോദ്യാനത്തിലൂടെ ഒഴുകുന്ന സെവേൺ നദിയും മക്കിന്റയർ നദിയും മക്കിന്റയർ വെള്ളച്ചാട്ടത്തിനു താഴെയായി ഒന്നിച്ചുചേർന്നൊഴുകുന്നു. ഈ ദേശീയോദ്യാനത്തിൽ നിറയെ ഗ്രാനൈറ്റ് രൂപങ്ങളുണ്ട്. ആഷ്ഫോർഡ് ഗുഹകൾ ഇവിടുത്തെ ഒരു പ്രധാന ആകർഷണമാണ്.
ഇതും കാണുക
വർഗ്ഗം:ഐ.യു.സി.എൻ. വർഗ്ഗം II വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
ജോയി കുളനട
കേരളത്തിലെ ഒരു കാർട്ടൂണിസ്റ്റ് ആയിരുന്നു ജോയി കുളനട.
ജീവിതരേഖ
കോളേജ് വിദ്യാഭ്യാസകാലത്ത് ‘പന്തളീയൻ‘ എന്ന കോളജ് മാഗസിനിൽ സ്‌റ്റുഡന്റ് എഡിറ്ററായി വര ആരംഭിച്ചു. 1969-ൽ മലയാളനാട് വാരികയിലാണ് ആദ്യകാർട്ടൂൺ പ്രസിദ്ധീകരിച്ചത്. നർമ്മഭൂമിയിലെ സൈലന്റ് പ്ലീസ്, മംഗളം വാരികയിലെ ‘മോർഫിംഗ് ‘എന്ന നിശബ്‌ദകാർട്ടൂൺ എന്നിവയിലൂടെ ജനശ്രദ്ധനേടി. കേരള അനിമേഷൻ അക്കാദമി ചെയർമാൻ, കേരള കാർട്ടൂൺ അക്കാദമി വൈസ് ചെയർമാൻ എന്നീ പദവികൾ വഹിച്ചിട്ടുണ്ട്. കേരള സർവകലാശാലയിൽനിന്നു ധനതത്വശാസ്ത്രത്തിൽ ബിരുദാനന്തബിരുദം നേടി. വീക്ഷണം ദിനപത്രത്തിലൂടെ മാദ്ധ്യമരംഗത്ത് പ്രവേശിച്ചു. കനറാ ബാങ്കിലും 1977-ൽ അബുദാബി കൊമേഴ്‌സ്യൽ ബാങ്കിലും പ്രവർത്തിച്ചിട്ടുണ്ട്. ഇന്ത്യയിലും വിദേശത്തുമായി വിവിധ പ്രസിദ്ധീകരണങ്ങളിൽ കാർട്ടൂൺ വരച്ചിരുന്നു. നാലു പുസ്തകങ്ങൾ ഇദ്ദേഹത്തിന്റേതായി പ്രസിദ്ധീകരിച്ചിട്ടുണ്ട്. ഇംഗ്ലീഷ് പ്രസിദ്ധീകരണങ്ങളായ എമിറേറ്റ്‌സ് ന്യൂസ്, അറബി മാസികയായ അൽ- ഹദാഫ്, മംഗളം, മാതൃഭൂമി, മലയാളമനോരമ, മനോരാജ്യം തുടങ്ങിയവയിൽ കാർട്ടൂണുകൾ വരച്ചിട്ടുണ്ട്.
2015 ഒക്ടോബർ 19-നു് തന്റെ 65 ാം വയസ്സിൽ അർബുദം ബാധിച്ച് പത്തനംതിട്ടയിൽ വെച്ച് അദ്ദേഹം അന്തരിച്ചു.
അവലംബം
വർഗ്ഗം:കേരളത്തിലെ കാർട്ടൂണിസ്റ്റുകൾ വർഗ്ഗം:2015-ൽ മരിച്ചവർ വർഗ്ഗം:ഒക്ടോബർ 19-ന് മരിച്ചവർ വർഗ്ഗം:1950-ൽ ജനിച്ചവർ വർഗ്ഗം:ജനുവരി 5-ന് ജനിച്ചവർ
മണ്ണാർക്കാട് നഗരസഭ
ലഘുചിത്രം|Mannarkkad പാലക്കാട് ജില്ലയിൽ മണ്ണാർക്കാട് താലൂക്കിൽ സ്ഥിതിചെയ്യുന്ന ഒരു നഗരസഭയാണ് മണ്ണാർക്കാട് നഗരസഭ. 33.12 ചതുരശ്ര കിലോമീറ്റർ വിസ്തീർണ്ണം വരുന്ന ഈ നഗരസഭ 2015 ജനുവരി 14നാണ് രൂപവത്കരിച്ചത്. ഇതിന്റെ അതിർത്തികൾ കിഴക്കുഭാഗത്ത് കാഞ്ഞിരപ്പുഴ പഞ്ചായത്തും, തെക്കുഭാഗത്ത് കാരക്കുറിശ്ശി പഞ്ചായത്തും, പടിഞ്ഞാറുഭാഗത്ത് കുമരമ്പുത്തൂർ പഞ്ചായത്തും വടക്കുഭാഗത്ത് തെങ്കര പഞ്ചായത്തുമാണ്. നഗരസഭയിൽ 29 വാർഡുകളുണ്ട് പശ്ചിമഘട്ടത്തിലെ നീലഗിരി ബയോസ്ഫിയർ റിസർവ് വൻത്തിന്റെ കേന്ദ്രഭാഗമായ 89 ചതുരശ്രകിലോമീറ്റർ വ്യാപ്തിയുള്ള സൈലന്റ്വാലി എന്ന ദേശീയോദ്യാനത്തിന്റെ നല്ലൊരുഭാഗം മണ്ണാർക്കാട് നഗരസഭയിലാണ്.
പുറമെ നിന്നുള്ള കണ്ണികൾ
വർഗ്ഗം:പാലക്കാട് ജില്ലയിലെ നഗരസഭകൾ
ചാൾസ് അമ്മി കട്ടർ
ഒരു അമേരിക്കൻ ലൈബ്രേറിയനായിരുന്നു ചാൾസ് അമ്മി കട്ടർ (Charles Ammi Cutter) (മാർച്ച് 14, 1837 – സെപ്റ്റംബർ 6, 1903). അമേരിക്കൻ ഗ്രന്ഥാലയ സമൂഹത്തിന് സുപ്രധാന സംഭാവനകൾ സമ്മാനിച്ച ചാൾസ് അമ്മി കട്ടറിന്റെ രണ്ട്  പ്രധാന സംഭാവനകളാണ് എക്സ്പാൻസീവ് വർഗ്ഗീകരണ‍‍‍‍ സമ്പ്രദായവും റൂൾസ് ഫോർ ഡിക്ഷണറി  കാറ്റലോഗും.
ജീവചരിത്രം
അമേരിക്കൻ ലൈബ്രേറിയനായിരുന്ന ചാൾസ് അമ്മി കട്ടർ 1837 മാർച്ച് 14ന് ബോസ്ടൊണിൽ ജനിച്ചു. തന്റെ പിതാമഹന്റേയും പിതൃസഹോദരിമാരുടെയും കൂടെയാണ് ബാല്യകാലം ചിലവഴിച്ചത്. പത്താം വയസ്സിൽ വെസ്റ്റ് ക്യാമ്പ്രിഡ്ജ് ടൗൺ ലൈബ്രറിയിൽ അംഗത്വമെടുക്കുകയും പിന്നീട് അതേ ലൈബ്രറിയിൽ പ്രൊഫഷണൽ അസിസ്റ്റന്റ് ആവുകയും ചെയ്തു. 1849-1851 കാലഘട്ടത്തിൽ (12 വയസ്സു മുതൽ 14 വയസ്സുവരെ) പ്രധാന ലൈബ്രേറിയനായും സേവനമനുഷ്ടിച്ചിരുന്നു. 1855 ൽ ഹാർവേഡ് കോളേജിൽ നിന്നും ഫ്രഞ്ച് സാഹിത്യം, ശാസ്ത്രം, ഗണിതം എന്നിവയിൽ ബിരുദം നേടി. തുടർ പഠനത്തിനായി ഹാർവേർഡ് ട്രിനിറ്റി സ്കൂളിൽ ചേരുകയും പഠനത്തോടൊപ്പം ഹാർവേർഡ് ട്രിനിറ്റി സ്കൂളിൽ വിദ്യാർത്ഥിലൈബ്രേറിയനായി സേവനമനുഷ്ടിക്കുകയും  ചെയ്തിരുന്നു. 1859 ൽ പഠനം പൂർത്തിയാക്കിയ സി.എ. കട്ടർ 1960 ൽ ഹാർവേഡ് കോളേജ് ലൈബ്രേറിയനായി ഔദ്യോഗികജീവിതം ആരംഭിച്ചു. 1863 ൽ സെറ ഫെയർവെദർ അപ്പ്ലിറ്റോണുമായി വിവാഹിതനായി. 1869 ൽ പ്രസിദ്ധമായ ബോൺസ്റ്റൺ ഏതൻനൗം ലൈബ്രറിയിൽ  ലൈബ്രേറിയിനായി നിയമിതനായി. സി.എ. കട്ടർ തന്റെ ഔദ്യോഗിക ജീവിതത്തിൽ തിളങ്ങിയ  കാലഘട്ടമായിരുന്നു 1869 മുതൽ 1880 വരെയുള്ളത്. 1869 ലും 1882ലും ബോൺസ്റ്റൺ ഏതൻനൗം ലൈബ്രറിയിലെ കാറ്റലോഗ്  ഡിക്ഷണറി ഘടനയോടുകൂടി  പ്രസിദ്ധീകരിക്കാൻ  സി. എ. കട്ടറിന് സാധിച്ചു എന്നത് സി.എ. കട്ടറിനും ബോൺസ്റ്റൺ ഏതൻനൗം ലൈബ്രറിക്കും അഭിമാനിക്കതക്ക കാര്യമായിരുന്നു. ലൈബ്രറി കാറ്റലോഗ്, റൂൾസ് ഫോർ ഡിക്ഷണറി കാറ്റലോഗ് എന്നീ പ്രബന്ധങ്ങൾ വഴി ഒരു ലൈബ്രറി കാറ്റലോഗ് എങ്ങനെയാവെണമെണെന്നു ലോകത്തോടും ലോക ലൈബ്രറി സമൂഹത്തോടും   പഠിപ്പിച്ചു കൊടുത്തു. 1876 ൽ രൂപീകൃതമായ അമേരിക്കൻ ലൈബ്രറി അസ്സോസിയഷന്റെ ആരംഭവുമായി  ബന്ധപ്പെട്ട് മെൽവിൽ ഡ്യൂയിയുടെ കൂടെ പ്രവർത്തിച്ചുണ്ട്. 1894-1903 കാലഘട്ടത്തിൽ നോർത്താപ്ടൺ(മസ്സാച്ച്യൂസെറ്റ്സ്) ലെ ഫോർബ്സ് ലൈബ്രറിയിൽ സേവനമനുഷ്ടിച്ചു. 1893ൽ അദ്ദേഹം ഗ്രന്ഥവർഗ്ഗീകരണ സമ്പ്രദായമായ എക്സ്പാൻസീവ് ക്ലാസിഫിക്കേഷൻ പ്രസിദ്ധീകരിച്ചു. 1903 സെപ്റ്റമ്പർ 6 ന് ന്യൂ ഹാംഫെയറിൽ വെച്ച് മരണമടഞ്ഞു.
ഭാവി പ്രവചനങ്ങൾ
"The desks had... a little keyboard at each, connected by a wire. The reader had only to find the mark of his book in the catalog, touch a few lettered or numbered keys, and [the book] appeared after an astonishing fugacious interval."
Charles Cutter "The Buffalo Public Library in 1983" (Library journal 1883)
അവലംബം
Stromgren, P. (2004). Charles Ammi Cutter | Forbes Library. Forbes Library, Northampton, Massachusetts | Welcome. Retrieved April 10, 2013, from http://www.forbeslibrary.org/cutter/cacutter.shtml
Winke, R.C. (2004). The Contracting World of Cutter's Expansive Classification. Library resources and Technical Services, 48(2), 122-129.
പുറത്തേക്കുള്ള കണ്ണികൾ
വർഗ്ഗം:1837-ൽ ജനിച്ചവർ വർഗ്ഗം:1903-ൽ മരിച്ചവർ വർഗ്ഗം:ലൈബ്രേറിയന്മാർ‎ വർഗ്ഗം:ഗ്രന്ഥാലയശാസ്ത്രം
ടോം സോയർ, ഡിറ്റക്റ്റീവ്
അമേരിക്കൻ എഴുത്തുകാരനായ മാർക്ക് ട്വൈൻ 1896 ൽ എഴുതിയ പ്രസിദ്ധമായ നോവലാണ് ടോം സോയർ, ഡിറ്റക്റ്റീവ് (Tom Sawyer, Detective). മാർക്ക് ട്വൈന്റെ പ്രസിദ്ധ നോവലുകളായ ദി അഡ്വെഞ്ചെർസ് ഓഫ് ടോം സോയർ, അഡ്‌വെഞ്ചേഴ്‌സ് ഓഫ് ഹക്ക്ൾബെറി ഫിൻ എന്നീ നോവലുകളുടെ തുടർച്ചയാണ് ഈ നോവൽ. ഈ തുടർനോവലുകളിൽ ഏറ്റവും അവസാനത്തെ നോവ്ല‍ ടോം സോയർ അബ്രോഡ് എന്ന നോവലാണ്. ടോം സോയർ, ഡിറ്റക്റ്റീവ് എന്ന നോവലിലെ കഥാനായകൻ ടോം സോയർ എന്ന സാങ്കൽപിക കഥാപാത്രമാണ്. ഈ നോവലിൽ ടോം സോയർ ഒരു ദുരൂഹമായ കൊലപാതകം പരിഹരിക്കാൻ ശ്രമിക്കുന്നതാണ് കഥാതന്തു.
പുറത്തേക്കുള്ള കണ്ണികൾ
വർഗ്ഗം:അമേരിക്കൻ നോവലുകൾ
രാവണ ഛായ
കിഴക്കേ ഇന്ത്യൻ സംസ്ഥാനമായ ഒറീസ്സയിലെ ഒരു നിഴൽ പാവകളി കലാരൂപമാണ്‌ രാവണ ഛായ. ഒറിയാ കവിയായായ വിശ്വനാഥ് ഖുന്തിയയുടെ വിചിത്ര രാമായണത്തിൽ നിന്നാണ് രാവണ ഛായയുടെ കീർത്തനക്കവിതകൾ എടുക്കുന്നത്. രാമായണത്തിലെ പ്രതിനായകനായ രാവണന്റെ നാമത്തിൽ ഈ കലാരൂപം അറിയപ്പെടുന്നത് ജൈനരുടെയോ തമിഴരുടെയോ സാംസ്കാരിക പ്രഭാവം മൂലമാണെന്നാണ് കരുതുന്നത്. മറിച്ച് നിഴൽ എന്ന പ്രയോഗം ദൈവാവതാരമായ രാമന്റെ പേരിനോട് ചേർക്കുന്നത് അശുഭമായതിനാൽ രാവണന്റെ പേർ ചേർത്തു വിളിക്കുന്നു എന്നും അഭിപ്രായമുണ്ട്.
വർഗ്ഗം:ഒഡീഷ വർഗ്ഗം:ഇന്ത്യയിലെ കലകൾ
ഡെനിസ് അലക്സാണ്ടർ
ഡെനിസ് അലക്സാണ്ടർ ജനറൽ ഹോസ്പിറ്റൽ എന്ന സോപ്പ് ഓപ്പറയിലെ ലെസ്ലി വെബ്ബർ എന്ന കഥാപാത്രത്തെ അവതരിപ്പിച്ചതിലൂടെ പ്രശസ്തയായ ഒരു അമേരിക്കൻ അഭിനേത്രിയാണ്. 1973 മുതൽ 1984 വരെയും (കരാർ), 1996 മുതൽ 2009 വരെയും ഈ വേഷം ചെയ്ത അവർ കൂടാതെ ഷോയുടെ 50-ാം വാർഷികത്തോടനുബന്ധിച്ച് 2013-ൽ ഇതിൽ ഒരു അതിഥി വേഷവും ചെയ്തിരുന്നു. 2017 ഡിസംബറിലും 2019 ഏപ്രിലിൽ ഷോയുടെ 56 -ാമത് വാർഷികത്തോടനുബന്ധിച്ചും മറ്റ് രണ്ട് അതിഥി വേഷങ്ങൾക്കായി അലക്സാണ്ടർ ജനറൽ ഹോസ്പിറ്റൽ പരമ്പരയിലേയ്ക്ക് മടങ്ങിയെത്തി. 2021 ന്റെ തുടക്കത്തിൽ അവർ വീണ്ടും ഈ ഷോയിൽ പ്രത്യക്ഷപ്പെട്ടു.
അഹ്‌മദ് സഈദ് ദഹ്‌ലവി
ഇന്ത്യയിലെ ഒരു ഇസ്‌ലാമിക പണ്ഡിതനും സ്വാതന്ത്ര്യസമര പ്രവർത്തകനുമായിരുന്നു അഹ്‌മദ് സഈദ് ദഹ്‌ലവി (1888-4 ഡിസംബർ 1959). സഹ്ബാൻ അൽ ഹിന്ദ് എന്ന വിശേഷണത്താൽ അദ്ദേഹം അറിയപ്പെട്ടു. ജംഇയ്യത്തുൽ ഉലമയെ ഹിന്ദിന്റെ ആദ്യ ജനറൽ സെക്രട്ടറിയായിരുന്ന അദ്ദേഹം അഞ്ചാമത്തെ അധ്യക്ഷനുമായിരുന്നു. മദ്രസ അമീനിയ്യയുടെ മൂന്നാമത്തെ റെക്റ്റർ ആയിരുന്നു അഹ്‌മദ് സഈദ്.
ജീവിതരേഖ
ഇന്ത്യൻ സ്വാതന്ത്ര്യ സമരത്തിൽ പങ്കെടുത്തതിന് അഹ്‌മദ് സഈദ് എട്ട് തവണ ജയിൽവാസം അനുഭവിച്ചു. 1921-ൽ അറസ്റ്റ് ചെയ്യപ്പെട്ട അദ്ദേഹം മിയാൻവാലി സെൻട്രൽ ജയിലിൽ ഒരു വർഷം തടവിലായിരുന്നു. എട്ടാമത്തെ തവണ അറസ്റ്റ് ചെയ്യപ്പെടുന്നത് 1942 ലാണ്. ജംഇയ്യത്തുൽ ഉലമായെ ഹിന്ദിന്റെ (JUH) സ്ഥാപകരിലൊരാളായ അദ്ദേഹം 1919-ൽ നടന്ന പ്രഥമ യോഗത്തിൽ ഇടക്കാല സെക്രട്ടറിയായി നിയമിക്കപ്പെട്ടു.
1920 നവംബറിൽ JUH-ന്റെ പ്രഥമ ജനറൽ സെക്രട്ടറിയായി നിയമിതനായ അദ്ദേഹം ഇരുപത് വർഷക്കാലം ആ പദവിയിൽ തുടർന്നു . 1940 മുതൽ 1957 വരെ പതിനേഴു വർഷത്തോളം സംഘടനയുടെ വൈസ് പ്രസിഡന്റായി പ്രവർത്തിച്ചു. മദ്‌റസ അമീനിയയിൽ അധ്യാപകനായിരുന്ന അഹ്‌മദ് സഈദ്, കിഫയത്തുള്ള ദെഹ്‌ലാവിയുടെ മരണത്തെ തുടർന്ന് സ്ഥാപനത്തിന്റെ റെക്ടറായി 1953-ൽ നിയമിതനായി. 1957 മുതൽ 1959 ഡിസംബർ 4 ന് മരണപ്പെടുന്നത് വരെയുള്ള രണ്ട് വർഷം ജംഇയ്യത്തുൽ ഉലമയുടെ പ്രസിഡന്റായി പ്രവർത്തിച്ചു.
രചനകൾ
അഹ്‌മദ് സഈദിന്റെ ഖുർആൻ വ്യാഖ്യാനമായ കശ്‌ഫുറഹ്‌മാൻ രണ്ട് വാള്യങ്ങളിലായി ഉർദു ഭാഷയിൽ പ്രസിദ്ധീകരിച്ചു. മറ്റ് ചില കൃതികൾ താഴെ ചേർക്കുന്നു:
ഗ്രന്ഥസൂചിക
വർഗ്ഗം:ഇന്ത്യയിലെ സുന്നി-മുസ്ലിം പണ്ഡിതർ വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:1959-ൽ മരിച്ചവർ വർഗ്ഗം:1888-ൽ ജനിച്ചവർ
ചേപ്പാട് ഗ്രാമപഞ്ചായത്ത്
ആലപ്പുഴ ജില്ലയിലെ കാർത്തികപ്പള്ളി താലൂക്ക് മുതുകുളം ഗ്രാമവികസന ബ്ളോക്ക് പരിധിയിൽ വരുന്ന 12.67 ച.കിമീ വിസ്തീർണ്ണമുള്ള പഞ്ചായത്താണ് ചേപ്പാട് പഞ്ചായത്ത്. 1964-ൽ നിലവിൽ വന്ന ഈ പഞ്ചായത്തിൽ 14 വാർഡുകൾ ആണ് ഉള്ളത്
അവലംബം
വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾവാർഡുകൾ-14 പഞ്ചായത്തു പ്രസിഡന്റ്-രാധാ രാമചന്ദ്രൻ.
സുശീല പ്രഭാകരൻ
ഇന്ത്യൻ നേത്രരോഗവിദഗ്ദ്ധയും ദിവ്യ പ്രഭാ നേത്ര ആശുപത്രിയിലെ ചീഫ് നേത്ര ശസ്ത്രക്രിയാ വിദഗ്ധയുമാണ് സുശീല പ്രഭാകരൻ. അവർ ഇന്ത്യയിലെ കേരള സർക്കാർ മെഡിക്കൽ വിദ്യാഭ്യാസ വകുപ്പിൽ നേത്രശാസ്ത്രത്തിൽ ലക്ചററായി ഔദ്യോഗിക ജീവിതം ആരംഭിച്ചു.
കേരളത്തിലെ ആരോഗ്യ പരിപാലന സേവനങ്ങളുടെ പുരോഗതിയിൽ, പ്രത്യേകിച്ച് നേത്രരോഗ രംഗത്ത് അവർ സജീവമായി ഇടപെട്ടു. വിവിധ എൻജിഒകൾ, ലോകാരോഗ്യ സംഘടന എന്നിവയിലൂടെ കേരളത്തിലെ ജനങ്ങൾക്ക് നേത്ര സംരക്ഷണ രംഗത്തെ പ്രധാന മുന്നേറ്റങ്ങൾ പരിചയപ്പെടുത്താൻ അവർക്ക് കഴിഞ്ഞു.
ഗവൺമെന്റ് ഐ ഹോസ്പിറ്റൽ തിരുവനന്തപുരത്തെ റീജിയണൽ ഇൻസ്റ്റിറ്റ്യൂട്ട് ഓഫ് ഒഫ്താൽമോളജി ആയി ഉയർത്തുന്നതിൽ ഡോ. സുശീല പ്രഭാകരൻ പ്രധാന പങ്കുവഹിച്ചു. കേരള സർക്കാരിൻ്റെ നേത്രരോഗവിജ്ഞാനത്തിലെ അഡ്വസർ കൂടിയായിരുന്നു അവർ.
സർക്കാർ സേവനം ഉപേക്ഷിച്ച് അവർ ദിവ്യ പ്രഭാ നേത്ര ആശുപത്രി സ്ഥാപിച്ചു.
അവാർഡുകൾ
നേത്രരോഗ മേഖലയ്ക്ക് നൽകിയ സംഭാവനകൾക്ക് സുശീല പ്രഭാകരന് നിരവധി അവാർഡുകൾ ലഭിച്ചിട്ടുണ്ട്. എസ്എസ്എൽസി പരീക്ഷയ്ക്ക് സംസ്ഥാനത്ത് ഒന്നാം റാങ്ക് നേടിയതിന് പ്രഭാകരന് കാരാപറ്റ് സ്വർണ്ണ മെഡൽ ലഭിച്ചു. കേരള സർവകലാശാലയിലെ എംബിബിഎസ് ഫൈനൽ സ്വർണ്ണ മെഡൽ ജേതാവായിരുന്നു സുശീല. ലോകാരോഗ്യ സംഘടന 1981 ൽ നേത്ര മൈക്രോസർജറിയിൽ സുശീല പ്രഭാകരന് ഫെലോഷിപ്പ് അവാർഡ് നൽകി. ലയൺസ് ക്ലബ് ഇന്റർനാഷണൽ പ്രഭാകരന് നൈറ്റ് ഓഫ് ബ്ലൈൻഡ് അവാർഡും ഇന്ത്യൻ റെഡ് ക്രോസ് സൊസൈറ്റി അവർക്ക് പ്ലാറ്റിനം ജൂബിലി അവാർഡും നൽകി. നേതാജി സ്മാരക സമിതി സുശീല പ്രഭാകരന് സേവന രത്‌ന അവാർഡ് നൽകി.
ശാസ്ത്രീയ സംഭാവനകൾ
സുശീല ശാസ്ത്രീയ ജേണലുകളിൽ നിരവധി ലേഖനങ്ങൾ എഴുതിയിട്ടുണ്ട്, കൂടാതെ ഇന്ത്യൻ സയൻസ് അബ്‌സ്ട്രാക്റ്റുകളിൽ അവർ നിരവധി തവണ ഉദ്ധരിക്കപ്പെട്ടിട്ടുണ്ട്.
ദിവ്യ പ്രഭ കണ്ണ് ആശുപത്രി
കേരളത്തിലെ സമൂഹത്തിലെ കാഴ്ചയുടെ ഗുണനിലവാരം സംരക്ഷിക്കുമെന്ന പ്രതീക്ഷയിൽ സുശീല പ്രഭാകരൻ സ്ഥാപിച്ചതാണ് ദിവ്യ പ്രഭ കണ്ണ് ആശുപത്രി. ഈ ക്ലിനിക് സ്ഥാപിച്ച് ഒരു വർഷത്തിനുശേഷം മരണമടഞ്ഞ ഡോ. എൻ. പ്രഭാകരന്റെ ശ്രമങ്ങൾ നടപ്പിലാക്കാൻ സുശീല പ്രഭാകരന് കഴിഞ്ഞു. തിമിരത്തിനും ഗ്ലോക്കോമ ശസ്ത്രക്രിയകൾക്കും ശേഷിയുള്ള ഒരു പൂർണ്ണ ആശുപത്രിയാക്കി അതിനെ മാറ്റി. കേരളത്തിലെയും ഇന്ത്യയുടെ മറ്റ് ഭാഗങ്ങളിലെയും ജനങ്ങളുടെ അന്ധതയുടെ ഏറ്റവും സാധാരണ കാരണം തിമിരമാണ്. ഗ്ലോക്കോമ, കോർണിയ അന്ധത, പിൻ‌വശം സെഗ്മെന്റ് ഡിസോർഡർ, കൂടാതെ മറ്റു പലതും നേത്രരോഗ പ്രശ്‌നങ്ങളാണ്. രോഗികൾക്ക് മിതമായ നിരക്കിൽ മികച്ച പരിചരണം നൽകുക എന്നതായിരുന്നു പ്രഭാകരന്റെ ആഗ്രഹം.
പുറം കണ്ണികൾ
വർഗ്ഗം:ഇന്ത്യൻ ശസ്ത്രക്രിയാവിദഗ്ദ്ധർ വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:വനിതാ നേത്രരോഗവിദഗ്ദ്ധർ വർഗ്ഗം:ജീവിച്ചിരിക്കുന്ന പ്രമുഖർ
വീഡ്രിഫ്റ്റ്
ഒരു ഓപ്പൺ സോഴ്സ് റേസിംഗ് സിമുലേഷൻ ഗെയിമാണ് വീഡ്രിഫ്റ്റ് (VDrift). വീഡ്രിഫ്റ്റിന്റ ഡ്രൈവിംഗ് ഭൗതികശാസ്ത്ര യന്ത്രം പുതുതായി തയ്യാറാക്കപ്പെട്ടതാണ്. വാമോസ് ഭൗതികശാസ്ത്ര യന്ത്രത്തിൽ നിന്നും പ്രചോചനം ഉൾക്കൊണ്ടാണീ യന്ത്രം തയ്യാറാക്കപ്പെട്ടത്. ഗ്നു ജിപിഎൽ അനുമതിപത്രത്തിൻ കീഴിൽ പ്രസിദ്ധീകരിക്കപ്പെട്ട ഈ ഗെയിം ലിനക്സ്, വിൻഡോസ്, മാക്, ബിഎസ്ഡി പ്ലാറ്റ്ഫോമുകളിൽ ലഭ്യമാണ്.
പുറംകണ്ണികൾ
വർഗ്ഗം:വീഡിയോ ഗെയിമുകൾ വർഗ്ഗം:ലിനക്സ് ഗെയിമുകൾ വർഗ്ഗം:ഓപൺ സോഴ്സ് ഗെയിമുകൾ
അമൽനെർ
മഹാരാഷ്ട്ര സംസ്ഥാനത്തിലെ ജൽഗാവ് ജില്ലയിലെ ഒരു നഗരവും മുനിസിപ്പൽ കൗൺസിലുമാണ് അമൽനെർ. ബോരി നദിയുടെ തീരത്താണ് അമൽനെർ സ്ഥിതിചെയ്യുന്നത്. അവിടെയുള്ള സൂര്യകാന്തി വിത്തുകളിൽ നിന്ന് വനസ്പതി നെയ്യ് ഉത്പാദിപ്പിച്ച് ബിസിനസ്സ് ആരംഭിച്ച വിപ്രോ കമ്പനിയുടെ സ്ഥാപകസ്ഥലമാണ് അമൽനെർ. ജൽ‌ഗാവ് ജില്ലയിലെ ഒരു തഹസിൽ ആണ് അമൽ‌നെർ. സര്ബെതെ, ഛൌബരി, ശിര്സലെ, ചാന്ദ്നി കുര്ഹെ, നാഗോൺ ബി.കെ., എക്ലഹരെ, പിംപലി, ദഹിവദ്, അമൽഗൊൺ, ഗാന്ധാലി, പില്ലോഡ്, മെഹെർഗോൺ, ജവ്ഖെദെ, പദ്ല്സരെ, വവദെ, ഫപൊരെ, പതൊണ്ടേ, മൻഗ്രുൽ എന്നിവയാണ് അമൽ‌നെർ തഹസിലിന്റെ കീഴിൽ വരുന്ന ഗ്രാമങ്ങൾ.
പടിഞ്ഞാറൻ റെയിൽ‌വേയി ൽ സൂറത്തിനും ഭൂസാവലിനും ഇടയിലുള്ള പ്രദേശമാണ് അമൽ‌നെർ. ജൽ‌ഗോൺ / ഭൂസാവൽ വഴിയും പടിഞ്ഞാറൻ സൂററ്റ് വഴിയും സെൻ‌ട്രൽ റെയിൽ‌വേയുമായി അമൽ‌നെറിന് ബന്ധപ്പെട്ടിരിക്കുന്നു.
ചരിത്രം
വിദ്യാഭ്യാസം, വ്യവസായവൽക്കരണം, സ്വാതന്ത്ര്യ പ്രസ്ഥാനങ്ങൾ എന്നീ മേഖലകളിൽ അമൽനെറിന് ചരിത്രപരമായ പ്രാധാന്യമുണ്ട്. ഇന്ത്യയിലെ ഏറ്റവും പുരാതനമായ ദാർശനിക കേന്ദ്രങ്ങളിലൊന്നായ പ്രതാപ് തത്ത്വജ്ഞാൻ മന്ദിർ (മുമ്പ് ഇന്ത്യൻ ഇൻസ്റ്റിറ്റ്യൂട്ട് ഓഫ് ഫിലോസഫി) ഇവിടെയാണ് സ്ഥിതിചെയ്യുന്നത്.
പ്രതാപ് ഹൈസ്കൂളിലെ പ്രശസ്ത അധ്യാപകരിലൊരാളായിരുന്നു സനേ ഗുരുജി എന്നറിയപ്പെടുന്ന പാണ്ഡുരംഗ് സദാശിവ് സാനെ. ഇന്ത്യയുടെ സ്വാതന്ത്ര്യത്തിനായി പോരാടിയ അദ്ദേഹം അദ്ധ്യാപകനും കവിയും എഴുത്തുകാരനുമായിരുന്നു. ശ്യാംചി ആയി, ഭാരതീയ സംസ്‌കൃതം തുടങ്ങി നിരവധി പുസ്തകങ്ങൾ അദ്ദേഹം രചിച്ചിട്ടുണ്ട്.
1945 ൽ അസിം പ്രേംജിയുടെ പിതാവ് അമൽനെറിൽ ആദ്യത്തെ ഡാൽഡ ഫാക്ടറി ആരംഭിച്ചു, ഇത് ഇപ്പോൾ വിപ്രോ കമ്പനിയുടെ സ്ഥാപക പ്ലാന്റ് എന്നറിയപ്പെടുന്നു. വിപ്രോയിലെ ഓഹരി പങ്കാളികളുടേതാണ് അമൽനെർ നഗരം. കമ്പനി ജീവനക്കാരെ അഭിസംബോധന ചെയ്യുന്നതിനായി അസിം പ്രേംജി 2013 ഫെബ്രുവരി 12 ന് അമൽനെറിലെ വിപ്രോ പ്ലാന്റ് സന്ദർശിച്ചു.
അമൽനറിലേക്ക് പ്രവേശനത്തിനായി ചരിത്രപരമായ ഒരു കവാടമുണ്ട്. ഇതിന്റെ പേരാണ് ഡഗഡി ഡർവ്വജ.
പ്രശസ്ത ദാർശനികനും വൈദിക - പണ്ഡിറ്റ് ന്യായാചാര്യ ശ്രീറാം ശാസ്ത്രി ശങ്കർ ഗുരു ഉപസാനി" അമല്നെറിൽ താമസിച്ചിരുന്നു. വാരണാസി സംഘവേദ വിദ്യാലയത്തിലെ സ്വർണ്ണമെഡൽ വിദ്യാർത്ഥിയായിരുന്നു ഇദ്ദേഹം. ജ്യോതിഷം, സംസ്‌കൃതം, തത്ത്വചിന്ത, വേദാന്തം, ബ്രാഹ്മണം, ആയുർവേദം എന്നിവയിൽ അദ്ദേഹത്തിന് ധാരാളം അറിവുണ്ടായിരുന്നു. ശ്രീ ശ്രീറാം ശാസ്ത്ര ഉപാസാനി ജ്യോതിഷവും സംസ്കൃതവും അക്കാദമിക് വിദ്യാർത്ഥികൾക്ക് മാത്രമല്ല, നിരവധി ജൈന സാധുക്കൾക്കും പഠിപ്പിച്ചു (അവരിൽ നിന്ന് പലരും ഇപ്പോൾ അറിയപ്പെടുന്ന സംസ്കൃത-ജ്യോതിഷ വിദഗ്ദ്ധരും പുസ്തക എഴുത്തുകാരും ആണ്). ജ്യോതിഷത്തെക്കുറിച്ചുള്ള അറിവ് ഇപ്പോൾ അദ്ദേഹത്തിന്റെ മകൻ പണ്ഡിറ്റ് തുടരുന്നു. വിശ്വേശ്വര ശാസ്ത്രി ഉപാസാനി.
അമൽനറിന്റെ വടക്കൻ ഭാഗത്തെ "പ്രതാപ്നഗർ" എന്ന് വിളിക്കുന്നു, പ്രതാപ് കോളേജ്, പ്രതാപ് ഹൈസ്കൂൾ എന്നിവസ്ഥാപിച്ച ശ്രീമന്ത് പ്രതാപ് ഷെത്ജിയുടെ ബഹുമാനാർത്ഥമാണ് ഈ പേര് നൽകിയിട്ടുള്ളത്.
ഖണ്ഡേഷ് മേഖലയിലെ 'പ്രതി പാണ്ഡാർപൂർ ' എന്നാണ് അമൽനറിനെ കണക്കാക്കുന്നത്, അതായത് "പാണ്ഡാർപൂർ പോലെ വിശുദ്ധം". നൂറ്റാണ്ടുകൾക്ക് മുമ്പ് സന്ത് മുക്തായ് ഈ ജില്ലയിൽ താമസിക്കുകയും അതിനെ ഒരു പുണ്യ സ്ഥലമാക്കി മാറ്റുകയും ചെയ്തു. മഹാനായ ശ്രീ സന്ത് സഖാരം മഹാരാജ് അമൽനെറിൽ നിന്നുള്ളയാളാണ്. ശ്രീ സഖാരം മഹാരാജ് എല്ലാ വർഷവും "പൈ വാരി" എന്ന ഘോഷയാത്രയിൽ പാണ്ഡാർപൂരിലേക്ക് പോകുന്നു. ഈ ഘോഷയാത്ര നടക്കുന്നത് ആഷാദ് മാസത്തിലാണ് (ഇന്ത്യൻ കലണ്ടർ). പാണ്ഡാർപൂരിലെ വിത്തൽ പ്രഭുവിനെ കാണാൻ ആദ്യത്തെ ഘോഷയാത്ര (ദിണ്ടി) സംഘടിപ്പിച്ചതിന്റെ ബഹുമാനാർത്ഥമാണ് ഈ ഘോഷയാത്ര. ഓരോ വൈശാഖ് മാസത്തിലും, ബോറി നദിയിൽ ഈ പ്രദേശത്തെ ഏറ്റവും വലിയ ഫൺ‌ഫെയർ ഉണ്ട്. അക്കാലത്ത് വൈശാക് ഏകാദശിയിൽ ഒരു രഥയാത്രയും പൗർണമിയിൽ ഒരു പാലകിയും ഉണ്ട്. സമുദായങ്ങൾക്കിടയിലെ ഐക്യദാർഢ്യത്തിന്റെ അടയാളമെന്ന നിലയിൽ, ആദ്യത്തെ മൊഗാരി (രഥത്തിനെ നിറുത്തുന്നതിനുള്ള ബ്രേക്ക് ആയി ഉപയോഗിക്കുന്ന ഒരു മരം) എല്ലായ്പ്പോഴും മുസ്ലീങ്ങൾ സ്ഥാപിക്കുന്നു, രഥം ലക്ഷ്യസ്ഥാനത്ത് എത്തുന്നതിനുമുമ്പ്, ആരതിക്കും ദോഹെക്കുമായി ഒരു പള്ളിയിൽ രഥം നിർത്തുന്നു. മഹാരാഷ്ട്രയിലെ പാണ്ഡാർപൂരിന് ശേഷം രണ്ടാം സ്ഥാനത്താണ് അമൽനെർ. അമാൽനെറിലേക്കുള്ള രണ്ട് സന്ദർശനങ്ങൾ പാണ്ഡാർപു സന്ദർശനത്തെപ്പോലെ പ്രയോജനകരമാണ്  .
വിത്തൽ പ്രഭുവിന്റെ ഭക്തനായിരുന്നു അമൽനറിലെ സന്ത് ശ്രീ സഖാരം മഹാരാജ്. അദ്ദേഹത്തിന്റെ സ്മരണയ്ക്കായി, പാണ്ഡാർപൂരിലെ വിത്തൽ പ്രഭുവിന്റെ മനോഹരമായ ക്ഷേത്രത്തിൽ നടക്കുന്ന ആഘോഷങ്ങൾക്ക് സമാന്തരമായി അമൽനെറിൽ ആശാദി ഏകാദശി ആഘോഷങ്ങൾ നടക്കുന്നു.
അമൽനർ താലൂക്കിലെ ഏറ്റവും വലിയ ഗ്രാമമായ മണ്ഡൽ സ്ഥിതി ചെയ്യുന്നത് പൻസാറ നദിയുടെ തീരത്താണ്. അമൽനറിൽ നിന്ന് കിലോമീറ്റർ 20 അകലെയാണ് മണ്ഡൽ സ്ഥിതിചെയ്യുന്നത്. അമൽനെർ താലൂക്കിലെ ഏറ്റവും ചെറിയ ഗ്രാമമാണ് ഷിർസാലെ. അമൽനറിൽ നിന്ന് 9 കിലോമീറ്റർ അകലെയാണ് ഇത് സ്ഥിതിചെയ്യുന്നത്. മഹാവീർ പ്രഭുവിന്റെ ജൈനക്ഷേത്രത്തിന് പേരുകേട്ടതാണ് ഇവിടം. അമൽനർ താലൂക്കിലെ ഒരു ചെറിയ ഗ്രാമമാണ് ചന്ദാനി കുർഹെ. ചിക്കാലി നദിയുടെ ഓരോ കരയിലും കുർഹെ ഖുർദും കുർഹെ ബുദ്രുക്കും സ്ഥിതിചെയ്യുന്നു. 1956 മാർച്ച് 17 ന് സ്ഥാപിതമായ ഗ്രാമപഞ്ചായത്തുകളാണിവ.
ലോകത്തിലും ഇന്ത്യയിലും മംഗൽഗ്രയുടെ രണ്ട് ക്ഷേത്രങ്ങൾ മാത്രമേയുള്ളൂ, ഒന്ന് കൊൽക്കത്തയിലും മറ്റത് അമൽനെറിലുമാണ്. ഈ ക്ഷേത്രം നന്നായി വികസിപ്പിച്ചെടുക്കുകയും ഒരു പിക്നിക് സ്ഥലമാക്കി മാറ്റുകയും ചെയ്തു.
പ്രശസ്തമായ മറ്റൊരു ക്ഷേത്രം "ശ്രീ അക്കൽകോട്ട് സ്വാമി സമർത്ത് കേന്ദ്രം" ആണ്. ദിനംപ്രതി ആയിരക്കണക്കിന് ആളുകൾ ഈ ക്ഷേത്രം സന്ദർശിക്കുന്നു, മഹത്തായ സ്വാമി സമർത്ത് മഹാരാജിന്റെ ശക്തിയുള്ള ഇവിടം എല്ലാ ആഗ്രഹങ്ങളും നിറവേറ്റുന്നുവെന്ന് വിശ്വസിക്കപ്പെടുന്നു. അമൽനറുടെ ബസ് സ്റ്റാൻഡിന് സമീപമാണ് സ്വാമി സമർത്ത് മഹാരാജിന്റെ ക്ഷേത്രം സ്ഥിതി ചെയ്യുന്നത്. ക്ഷേത്രത്തിൽ പ്രവേശിക്കാൻ ഒരു വലിയ കവാടമുണ്ട്.
അമൽനെർ എന്ന പേരിന്റെ ചരിത്രം രസകരമാണ് ഒപ്പം ഇത് പ്രധാനപ്പെട്ട ചില വിവരങ്ങൾ നൽകുന്നു. പതിനൊന്നാം നൂറ്റാണ്ടിൽ ഋഷി അംബരിഷി വരുൺ (മഴയുടെ ദേവൻ) ദേവനോട് പ്രാർത്ഥിച്ചു. വരുൺ പിന്നീട് ശിവമന്ദിരം പണിതു. ഇത് "വരുനെശ്വർ" എന്ന് വിളിച്ചു. അമാബാരിഷി ഗ്രാമത്തിന് അമൽനിർ എന്ന് പേരിട്ടു, അതിനർത്ഥം "ശുദ്ധമായ വെള്ളമുള്ള ഗ്രാമം" അല്ലെങ്കിൽ "വെള്ളത്തിൽ മാൽ (അശുദ്ധി) ഇല്ലാത്ത സ്ഥലം അഥവാ അമൽനിർ എന്നാണ്." കാലക്രമേണ, പേര് അമൽനെർ എന്നായി മാറി. അമൽ‌നെറിനടുത്തുള്ള കുന്നിനെ "അംബരിഷി ടെക്ഡി" എന്ന് വിളിക്കുന്നു, അവിടെ എല്ലാ മൺസൂണിലും ഫൺഫെയർ നടക്കുന്നുണ്ട്. പ്രാർത്ഥിക്കുന്ന എല്ലാവരുടെയും ആഗ്രഹങ്ങൾ അംബാരിഷി നിറവേറ്റുന്നുവെന്ന് പറയപ്പെടുന്നു. വരുണേശ്വറിനു പുറമേ ബോറി നദിയുടെ തീരത്തുള്ള ഖലേശ്വർ, ഖതേശ്വർ മഹാദേവ് മന്ദിർ എന്നീ രണ്ട് ശിവക്ഷേത്രങ്ങൾ കൂടി അമൽനെറിൽ പ്രസിദ്ധമാണ്.
വ്യാവസായിക മേഖലയ്ക്കും (എം‌ഐ‌ഡി‌സി) അമാൽനർ പ്രശസ്തമാണ്.
മംഗൽ ഗ്രാ ക്ഷേത്രത്തിനും അമാൽനർ പ്രശസ്തമാണ്. ലോകത്ത് ഇത്തരം ക്ഷേത്രങ്ങൾ വളരെ കുറവാണ്. മഹാരാഷ്ട്രയിലെ ഏക ക്ഷേത്രമാണിത്.
ഭൂമിശാസ്ത്രം
18 ° 56 18N 75 ° 20′E / 18.93 ° N 75.33 ° E / 18.93; 75.33 [1] എന്നതാണ് അമൽനെറിന്റെ ഭൂമിശാസ്ത്ര നിർദ്ദേശാങ്കങ്ങൾ. അമൽനെറിന്റെ സമുദ്രനിരപ്പിൽ നിന്നുള്ള ശരാശരി ഉയരം 188 മീറ്റർ ആണ്.
വിദ്യാഭ്യാസം
വ്യാവസായിക മേഖലയിലെന്നപോലെ വിദ്യാഭ്യാസ മേഖലയിലും അമൽനെർ ഉയർച്ച താഴ്ചകൾ കണ്ടു.
പ്രതാപ് ശെഥ്ജി സ്ഥാപിച്ച സ്കൂൾ ആണ് പ്രതാപ് ഹൈസ്കൂൾ. അദ്ദേഹം സ്ഥാപിച്ച കോളേജ് ആണ് പ്രതാപ് കോളേജ്. ശ്രീ സാനെ ഗുരുജി പ്രതാപ് ഹൈസ്കൂളിൽ അദ്ധ്യാപകനായി സേവനമനുഷ്ഠിച്ചു.
പ്രതാപ് കോളേജിൽ ഒരിക്കൽ മഹാരാഷ്ട്രയിലെ ഏറ്റവും വലിയ ലൈബ്രറിയുണ്ടായിരുന്നു, ആയിരക്കണക്കിന് പുസ്തകങ്ങളും ഇവിടെയുണ്ടായിരുന്നു. പ്രതാപ് കോളേജിന് സിജിപിഎ 3.52 ഗ്രേഡ് എ + ഉണ്ട്. പ്രതാപ് കോളേജ് കാമ്പസ് ഏരിയ ഏകദേശം 40 ഏക്കറാണ്.
പ്രതാപ് ഷെത്ജി 1966 ൽ "തത്വദാന്യാൻ മന്ദിർ" (ഫിലോസഫി ഹാൾ) സ്ഥാപിച്ചു, അത് തത്ത്വചിന്തയെക്കുറിച്ചുള്ള പുസ്തകങ്ങൾ ഉൾക്കൊള്ളുന്നു. നേരത്തെ ഇന്ത്യയിൽ, തത്ത്വചിന്തയുടെ പഠനം പാശ്ചാത്യ തത്ത്വചിന്തയെ മാത്രം അടിസ്ഥാനമാക്കിയുള്ളതായിരുന്നു. ഈ ഹാൾ ധർമ്മശാസ്ത്രത്തെ അടിസ്ഥാനമാക്കിയുള്ള പരമ്പരാഗത പുസ്തകങ്ങളെ ഒരേ മേൽക്കൂരയിൽ കൊണ്ടുവരാൻ അവസരം നൽകി.
അമൽനറിലെ പ്രതാപ് കോളേജ് ഇപ്പോൾ നോർത്ത് മഹാരാഷ്ട്ര സർവകലാശാലയുമായി അഫിലിയേറ്റ് ചെയ്തിരിക്കുന്നു. നേരത്തെ പൂനെ സർവകലാശാലയുടെ ഭാഗമായിരുന്നു, കൂടാതെ നിരവധി റാങ്ക് ഹോൾഡർമാരെ സൃഷ്ടിക്കുകയും ചെയ്തു.
ഈ സ്ഥാപനങ്ങളുടെ ദൈനംദിന പ്രവർത്തനങ്ങളും ഖണ്ടേഷ് എഡ്യൂക്കേഷൻ സൊസൈറ്റിയുടെ കോളേജ് ഓഫ് ഫാർമസിയും (ഫാം-ഡി-ഫാർമസി) ഖണ്ടേഷ് എഡ്യൂക്കേഷൻ സൊസൈറ്റി കൈകാര്യം ചെയ്യുന്നു.
അവലംബങ്ങൾ
വർഗ്ഗം:Coordinates on Wikidata വർഗ്ഗം:Pages with unreviewed translations വർഗ്ഗം:മഹാരാഷ്ട്രയുടെ ഭൂമിശാസ്ത്രം
ഇന്ത്യയിലെ ജന്തുജാലം
ലോകത്തിലെതന്നെ അതിപ്രധാനമായ ജൈവവൈവിധ്യമേഖലകളിൽ ഒന്നാണ് ഭാരതം. മരുഭൂമികൾ, പർവതങ്ങൾ, തണ്ണീർതടങ്ങൾ, സമതലങ്ങൾ, കണ്ടൽകാടുകൾ, നിത്യ-അർദ്ധ ഹരിതവനങ്ങൾ, പുൽമേടുകൾ, ചതുപ്പുനിലങ്ങൾ, ദ്വീപുകൾ എന്നിവയെല്ലാം നിറഞ്ഞ ഭൂപ്രകൃതി ഇന്ത്യയെ നിരവധി ജീവിവർഗ്ഗങ്ങളുടെ ആവാസഭൂമിയാക്കുന്നു. ഇന്ത്യയിലെ മൂന്ന് അതിപ്രധാന ജൈവവൈവിധ്യമേഖലകളാണ് പശ്ചിമഘട്ടവും ഹിമാലയവും പിന്നെ ഇൻഡോ-ബർമാ പ്രദേശവും. തദ്ദേശീയരായ നിരവധി ജീവികൾ ഈ മേഖലകളിൽ അതിവസിക്കുന്നുണ്ട്.
സാരവത്തായ ജൈവവൈവിധ്യമാണ് ഇന്ത്യയിലേത്. 18 മഹാ ജൈവവൈവിധ്യ രാജ്യങ്ങളിൽ ഒന്നാണ് ഇന്ത്യ. ലോകത്തിലെ ആകമാനം ജൈവസമ്പത്തിലെ 76% സസ്തനികളും, 12.6% പക്ഷികളും, 6.2% ഉരഗങ്ങളും, 4.4% ഉഭയജീവികളും, 11.7% മത്സ്യങ്ങളും, 6.0% സപുഷ്പികളും ഇന്ത്യയിൽ കാണപ്പെടുന്നു.
ഇന്ത്യയിലെ സസ്യ-ജന്തുജാലങ്ങളെക്കുറിച്ച് പണ്ടുമുതൽക്കേ നിരവധിപഠനങ്ങൾ നടന്നിട്ടുണ്ട്. പിന്നീട് ആ പഠനങ്ങൾക്ക് കൂടുതൽ ശാസ്ത്രീയമായ മുഖം കൈവന്നു. വലിയവന്യമൃഗങ്ങൾക്ക് പ്രശസ്തമാണ് ഇന്ത്യൻ വനങ്ങൾ. ഏഷ്യൻ ആന, ബംഗാൾ കടുവ, ഏഷ്യൻ സിംഹം, പുലി, കാണ്ടാമൃഗം തുടങ്ങിയ ജീവികളെ ഇന്ത്യൻ വനങ്ങളിൽ കാണാം. ഇവയിൽ പലജീവികൾക്കും മതപരമായും സാംസ്കാരികസംബന്ധിയായും മറ്റും വളരെയേറെ പ്രാധാന്യമാണുള്ളത്. വന്യജീവികളോടുള്ള ഈ കാഴ്ചപാട് ഇന്ത്യയിലെ വന്യജീവി സംരക്ഷണപ്രവർത്തനങ്ങൾക്ക് സഹായകരമായിട്ടുണ്ട്. വന്യമൃഗസംരക്ഷണങ്ങളിൽ ഏറ്റവും പ്രശസ്തം ഇന്ത്യയിലെ കടുവാ സംരക്ഷണപദ്ധതികൾക്കാണ്. 1972ലാണ് ഇന്ത്യയിൽ കടുവാസംരക്ഷണപ്രവർത്തനങ്ങൾ നിയമപരമായി ആരംഭിക്കുന്നത്. അധികം പ്രശസ്തമല്ലെങ്കിൽകൂടിയും, ആനകളുടെ സംരക്ഷണത്തിന്നയ് ഭാരതസർക്കാർ രൂപം നൽകിയ പദ്ധതിയാണ് 1992ലെ ആന സംരക്ഷണ പദ്ധതി ഇന്ത്യയിലെ കാണ്ടാമൃഗങ്ങളിൽ ഭൂരിഭാഗവും ഇന്നവശേഷിക്കുന്നത് ആസാമിലെ കാസരിംഗ ദേശീയോദ്യാനത്തിലാണ്. ഇന്ത്യയിലെ മറ്റുവലിയ വന്യമൃഗങ്ങളാണ് കാട്ടുപോത്ത്, മിഥുൻ, കാട്ടെരുമ, മ്ലാവ് തുടങ്ങിയവ. നായ്കുടുംബത്തിൽ പെടുന്ന് ജീവികളായ കുറുക്കൻ, ചെന്നായ്, കാട്ടുനായ് മുതലായ ജീവികൾ ഇന്ത്യയിലുടനീളമുള്ള വനങ്ങളിൽ വിന്യസിക്കപ്പെട്ടിരിക്കുന്നു. കഴുതപ്പുലി, മുയൽ, കീരി തുടങ്ങിയ അനവധി ചെറിയമൃഗങ്ങളും ഇവിടെയുണ്ട്. വനങ്ങളിലും വനങ്ങളുടെ പ്രാന്തപ്രദേശങ്ങളിലും സ്വാഭാവികമായ് കണ്ടുവരുന്ന ജീവികളാണ് കുരങ്ങന്മാർ, കീരി, കാട്ടുപ്പന്നി മുതലായവ.
വൈവിധ്യം
ഇന്ത്യയിൽ കാണപ്പെടുന്ന അകശേരുകികളേയും മറ്റു ചെറിയ ജീവികളേയും കുറിച്ചുള്ള കൃത്യമായ അറിവില്ല. ചിത്രശലഭങ്ങൾ മുതലായ ചില ഷഡ്പദങ്ങളേക്കുറിച്ചാണ് കാര്യമായ ഗവേഷണങ്ങൾ നടന്നിട്ടുള്ളത്.
2,546-ഇനത്തിൽപ്പെട്ട മത്സ്യങ്ങൾ ഇന്ത്യയിലുണ്ടെന്നാണ് കണക്ക്. 197 ഇനം ഉഭയജീവികളും ഇന്ത്യയിലുണ്ട്. 408-ലധികം ഉരഗജീവികളും ഇന്ത്യയിൽ കാൺപ്പെടുന്നു.
അറിയപ്പെടുന്ന 401 സ്പീഷീസ് സസ്തനികൾ ഇന്ത്യയിലുണ്ട്. ലോകത്തിലെ ആകെ ഇനം സസ്തനികളുടെ 8.86% വരു ഇത്.
വേൾഡ് കൺസർവേഷൺ മോണിറ്ററിങ്ങിന്റെ കണക്കുപ്രകാരം 15000 സ്പീഷീസ് പുഷ്പിക്കുന്ന സസ്യങ്ങൾ ഇന്ത്യയിലുണ്ട്
പശ്ചിമഘട്ടം
ഇന്ത്യൻ ഉപഭൂഖണ്ഡത്തിന്റെ പടിഞ്ഞാറുഭാഗത്തായ് സ്ഥിതിചെയ്യുന്ന പർവതങ്ങളുടെ ഒരു നീണ്ടനിരയാണ് പശ്ചിമഘട്ടം(Western Ghats)സമുദ്രസാമീപ്യവും, ഭൂപ്രകൃതിയും അനുകൂലമായതിനാൽ ധാരാളം മഴ ലഭിക്കുന്ന ഒരു ഭൂപ്രദേശമാണിത്. നിത്യഹരിതവനങ്ങളും, അർദ്ധനിത്യഹരിതവനങ്ങളും പശ്ചിമഘട്ടത്തിലുണ്ട്. ജൈവവൈവിധ്യത്തിന്റെ കലവറയാണ് പശ്ചിമഘട്ടം. പശ്ചിമഘട്ടത്തിലെ ജൈവസമ്പത്തിലെ 77% ഉഭയജീവികളേയും, 62% ഇഴജന്തുക്കളേയും ലോകത്ത് മറ്റെവിടേയും കാണാൻ സാധിക്കില്ല.
വംശനാശഭീഷണികൾ
ഇന്തയുടെ ജൈവവൈവിധ്യം മറ്റുരാജ്യങ്ങളെ അപേക്ഷിച്ച് വളരെ ബൃഹത്താണെങ്കിലും ഇന്ന് മിക്ക ജീവിവ്കളും വംശനാശത്തിന്റെ വക്കിലാണ്. മനുഷ്യന്റെ വേട്ടയാടലാണ് ഒരു പ്രധാനകാരണം. വേട്ടയാടൽ മൂലം വംശനാശത്തിന്റെ വക്കിലെത്തിനിൽക്കുന്ന ഒരു ജീവിയാണ് കടുവ. തോൽ, നഖം, പല്ല് എന്നിവയ്ക്കുവേണ്ടിയാണ് കടുവകളെ പ്രധാനമായും വേട്ടയാടിയിരുന്നത്. ബ്രിട്ടീഷ് ഭരണകാലത്തും നിരവധികടുവകൾ ഇങ്ങനെ കൊല്ലപ്പെട്ടിരുന്നു. ഇന്ന് ഇന്ത്യയിൽ കടുവകളെ വേട്ടയാടുന്നത് നിയമവിരുദ്ധമാണ്
ജീവികളുടെ ഏകദേശ എണ്ണം
ഒരോ ഇനം ജീവികളുടേയും ഏകദേശ അംഗബലം താഴെ പട്ടികപ്പെടുത്തുന്നു. Alfred, 1998-നെ അവലംബമാക്കിയുള്ളതാണിത്.
ജീവിവർഗ്ഗങ്ങൾ
ഇന്തയിൽ കാണപ്പെടുന്ന വിവിധ ടാക്സോണുകളിൽ ഉൾപ്പെടുന്ന സ്പീഷീസുകളുടെ വിവരങ്ങൾ താഴെക്കൊടുക്കുന്നു.
സസ്യങ്ങൾ
ഇന്ത്യയിലെ സസ്യജാലങ്ങളെക്കുറിച്ചറിയാൻ"ഇന്ത്യയിലെ സസ്യജാലം" എന്ന താൾ കാണുക
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ ജൈവവൈവിധ്യം വർഗ്ഗം:ഇന്ത്യയിലെ ജന്തുജാലം
ലിംഗ തന്മ വിഷയമാകുന്ന മലയാള കൃതികളുടെ പട്ടിക
മലയാളത്തിലെ ലിംഗ തന്മ (Gender Identity) പ്രധാനപ്രമേയമോ അല്ലെങ്കിൽ ഉപപ്രമേയമോ ആയി വരുന്ന കൃതികളുടെ പട്ടിക താഴെ കൊടുത്തിരിക്കുന്നു. ഭൂരിപക്ഷത്തിൽ നിന്നും വ്യത്യസ്തമായ ലിംഗതന്മയുള്ളവരെ ട്രാൻസ്ജെൻഡർ  (Transgender) എന്ന് വിളിക്കുന്നു.
ദേവദാസ് (1955 ചലച്ചിത്രം)
ശരത്ചന്ദ്ര ചതോപാധ്യായുടെ ബംഗാളി ഭാഷ നോവലായ ദേവദാസിനെ ആസ്പദമാക്കി ബിമൽ റോയ് സംവിധാനം ചേയ്ത 1955-ൽ പുറത്തിറങ്ങിയ ഹിന്ദി ചലച്ചിത്രമാണ് ദേവദാസ്.
പുറത്തേക്കുള്ള കണ്ണികൾ
വർഗ്ഗം:ഹിന്ദി ചലച്ചിത്രങ്ങൾ
റേച്ചൽ ഒനിഗ
ഒരു നൈജീരിയൻ ചലച്ചിത്ര നടിയാണ് റേച്ചൽ ഒനിഗ (ജനനം: മെയ് 23, 1957)
ആദ്യകാല ജീവിതവും കരിയറും
തെക്കൻ നൈജീരിയയിലെ ഡെൽറ്റ സംസ്ഥാനമായ എകുവിൽ നിന്നുള്ള അവർ 1957 മെയ് 23 ന് ലാഗോസ് സ്റ്റേറ്റിലെ എബുട്ടെ മെറ്റയിൽ ജനിച്ചു. അവരുടെ വിവാഹമോചനത്തിന് തൊട്ടുപിന്നാലെ 1993-ൽ അവർ അഭിനയ ജീവിതം ആരംഭിച്ചു. ഡച്ച് കൺസൾട്ടന്റ് കമ്പനിയായ അസ്‌കോലിൻ നൈജീരിയ ലിമിറ്റഡിൽ ഓനോം എന്ന ആദ്യ സിനിമയ്ക്ക് മുമ്പ് അവർ കുറച്ചുകാലം ജോലി ചെയ്തു. അവരുടെ ആദ്യ യൊറുബ സിനിമ ഓവോ ബ്ലോ ആയിരുന്നു. വേൽ ഒഗുനെമി തിരക്കഥയെഴുതുകയും ഒബഫെമി ലാസോഡ് നിർമ്മിച്ച് സംവിധാനം ചെയ്ത സാങ്കോ പോലുള്ള ശ്രദ്ധേയമായ നൈജീരിയൻ ചിത്രങ്ങളിലും വേൽ അഡെനുഗയുടെ ടെലിവിഷൻ പരമ്പര സൂപ്പർ സ്റ്റോറിയിലും അവർ അഭിനയിച്ചിട്ടുണ്ട്.
സ്വകാര്യ ജീവിതം
മകൾ ജോർജിയ ഒരു കുഞ്ഞിനെ പ്രസവിച്ചപ്പോൾ റേച്ചൽ മുത്തശ്ശിയാകുകയും ചെയ്തു.
അവലംബം
വർഗ്ഗം:1957-ൽ ജനിച്ചവർ വർഗ്ഗം:നൈജീരിയൻ ചലച്ചിത്രനടികൾ
മലമ്പരുത്തി
പശ്ചിമഘട്ടത്തിലെയും ഡെക്കാനിലെയും കാടുകളിൽ സാധാരണയായി കണ്ടുവരുന്ന ഒരു മരമാണ് മലമ്പരുത്തി. . 15 മീറ്ററോളം ഉയരം വയ്ക്കും. ശ്രീലങ്കൻ വംശജനാണ്. ഇന്ത്യയിലും ശ്രീലങ്കയിലും ഈ മരത്തെ വിശുദ്ധമായി കരുതുന്നു. ഇലകൾ നല്ല കാലിത്തീറ്റയാണ്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:സ്റ്റെർകുലിയ വർഗ്ഗം:ചൈനയിലെ സസ്യജാലം
ലിവിംഗ്സ്റ്റോൺ ദേശീയോദ്യാനം
തെക്കു-പടിഞ്ഞാറ് ന്യൂ സൗത്ത് വെയിൽസിന്റെ സൗത്ത് വെസ്റ്റ് സ്ലോപ്പ്സ് മേഖലയിൽ, വഗ്ഗ വഗ്ഗയിൽ നിന്നും 30 കിലോമീറ്റർ വടക്കായും മൻഗോപ്ലായിൽ നിന്നും 10 കിലോമീറ്റർ കിഴക്കായും സ്ഥിതിചെയ്യുന്ന സംരക്ഷിതപ്രദേശമായ ദേശീയോദ്യാനമാണ് ലിവിംഗ്സ്റ്റോൺ ദേശീയോദ്യാനം.
ചരിത്രം
ജൂനി പട്ടണത്തിനാവശ്യമായ വനത്തിനുള്ളിലെ തടിയുടെ ലഭ്യത ഉറപ്പുവരുത്തുന്നതിനായി 1915 ലാണ് ഈ ദേശിയോദ്യാനത്തെ വനപ്രദേശമായി പ്രഖ്യാപിച്ചു. 2001 ജനുവരിയിൽ ഈ വനപ്രദേശത്തെ 1,919 ഹെക്റ്റർ പ്രദേശത്തായി വ്യാപിച്ചുകിടക്കുന്ന ദേശിയോദ്യാനമാക്കി വിജ്ഞാപനമിറക്കി.
ഇതും കാണുക
വർഗ്ഗം:ഐ.യു.സി.എൻ. വർഗ്ഗം II വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
കുടുംബനിയമം
കുടുംബകാര്യങ്ങളും ഗാർഹിക ബന്ധങ്ങളും കൈകാര്യം ചെയ്യുന്ന നിയമത്തിന്റെ ഒരു മേഖലയാണ് കുടുംബനിയമം (വിവാഹനിയമം അല്ലെങ്കിൽ ഗാർഹിക ബന്ധങ്ങളുടെനിയമം എന്നും അറിയപ്പെടുന്നു) എന്ന് അറിയപ്പെടുന്നത്.
അവലോകനം
ഒരു രാജ്യത്തിന്റെ കുടുംബ നിയമത്തിന് കീഴിൽ സാധാരണയായി വരുന്ന വിഷയങ്ങളിൽ ഇവ ഉൾപ്പെടുന്നു:
ഈ ലിസ്റ്റ് സമഗ്രമല്ല കൂടാതെ രാജ്യങ്ങളുടെ അധികാരപരിധി അനുസരിച്ച് വ്യത്യാസപ്പെടുന്നു.
നിയമങ്ങളുടെ വൈരുദ്ധ്യം
വിവാഹ ബന്ധം, കുട്ടികളുടെ കസ്റ്റഡി, വിവാഹമോചനം മുതലായ വിഷയങ്ങളിൽ ഒരു അധികാര പരിധിയിൽ ബാധകമായ നിയമങ്ങൾ, മറ്റൊരു അധികാരപരിധിയിലെ നിയമങ്ങൾ പ്രകാരം അംഗീകരിക്കപ്പെടുമോ എന്നതുമായി ബന്ധപ്പെട്ട് പ്രശ്നങ്ങൾ ഉണ്ടാകാം. കുട്ടികളുടെ സംരക്ഷണത്തിനായി, മറ്റ് അംഗരാജ്യങ്ങളുടെ കസ്റ്റഡി ഉത്തരവുകൾക്ക് അംഗീകാരം നൽകുന്നതിനും പാരെന്റൽ കിഡ്നാപ്പിങ് (രക്ഷാകർതൃക്കളുടെ ഭാഗത്ത് നിന്നും കുട്ടികളെ തട്ടിക്കൊണ്ടുപോകൽ) പോലെയുള്ള പ്രശ്നങ്ങൾ ഒഴിവാക്കുന്നതിനുമായി നിരവധി രാജ്യങ്ങൾ കുട്ടികളെ തട്ടിക്കൊണ്ടുപോകലിന്റെ സിവിൽ വശങ്ങൾ സംബന്ധിച്ച അന്താരാഷ്ട്ര കൺവെൻഷൻ ആയ ഹേഗ് കൺവെൻഷൻ ഓൺ ദ സിവിൽ ആസ്പെക്റ്റസ് ഓഫ് ഇന്റർനാഷണൽ ചൈൾഡ് അബ്ഡക്ഷനിൽ ചേർന്നു.
ഇതും കാണുക
• ചൈൾഡ് കസ്റ്റഡി
• ചൈൾഡ് സപ്പോർട്ട്
• വിവാഹമോചനം
• കുടുംബം
• കുടുംബ കോടതി
• ലെജിറ്റിമസി (കുടുംബനിയമം)
• മെർജർ ഡോക്ട്രെയിൻ (കുടുംബനിയമം)
• ഷെയേഡ് പാരന്റിങ്
• സൂപ്പർവൈസ്ട് വിസിറ്റേഷൻ
പ്രത്യേക അധികാരപരിധി
• അൾജീരിയൻ ഫാമിലി കോഡ്
• ഫെഡറൽ സർക്യൂട്ട് ആൻഡ് ഫാമിലി കോർട്ട് ഒ ഓസ്ട്രേലിയ
• * ഓസ്ട്രേലിയൻ ഫാമിലി ലോ
• ഫാമിലി ലോ ആക്ട് (കാനഡ)
• ഫാമിലി ലോ സിസ്റ്റം ഇൻ ഇംഗ്ലണ്ട് ആൻഡ് വെയിൽസ്
• * ചിൽറൻ ആക്ട് 1989
• മാലിയൻ ഫാമിലി കോഡ്
പുറം കണ്ണികൾ
വർഗ്ഗം:വിവാഹമോചനം വർഗ്ഗം:കുടുംബനിയമങ്ങൾ
അൻസുയ രതിപുൽ സിംഗ്
അൻസുയ രതിപുൽ സിംഗ് (12 ജൂൺ 1917 - 27 നവംബർ 1978) ഒരു ദക്ഷിണാഫ്രിക്കൻ മെഡിക്കൽ ഡോക്ടറും എഴുത്തുകാരിയുമായിരുന്നു.
ആദ്യകാല ജീവിതവും വിദ്യാഭ്യാസവും
അക്കൌണ്ടന്റായ ഛത്രപുൽ രതിപുൽ സിങ്ങിന്റെയും ലച്ച്മീ സിംഗിന്റെയും മകളായി ഡർബനിലാണ് അൻസുയ രതിപുൽ സിംഗ് ജനിച്ചത്. അവൾ ഡർബൻ ഇന്ത്യൻ ഗേൾസ് സ്കൂളിൽ ചേർന്നു. മെഡിക്കൽ സ്കൂളിനായി അവർ 1936 ൽ എഡിൻബർഗ് സർവകലാശാലയിൽ പോയി. അവർ 1944-ൽ ബിരുദം പൂർത്തിയാക്കി, രണ്ട് വർഷത്തിന് ശേഷം ദക്ഷിണാഫ്രിക്കയിലേക്ക് മടങ്ങി. പിന്നീട്, 1962- ൽ നതാൽ സർവകലാശാലയിൽ നിന്ന് പബ്ലിക് ഹെൽത്തിൽ അവർ ഡിപ്ലോമയും നേടി.
കരിയർ
അവർ ഡർബനിൽ ഒരു സ്വകാര്യ പ്രാക്ടീസ് ആരംഭിച്ചു. കാലക്രമേണ, ഫാമിലി മെഡിസിൻ, പ്രസവചികിത്സ, ഗൈനക്കോളജി എന്നിവയിൽ വൈദഗ്ദ്ധ്യം നേടിയ അവർ യൂണിവേഴ്സിറ്റി ഓഫ് നറ്റാൽ മെഡിക്കൽ സ്കൂളിൽ ജോലി ചെയ്തു. അവർ ക്ലെയർവുഡ് ഹോസ്പിറ്റലിലെ സ്റ്റാഫിലും ഉണ്ടായിരുന്നു. 1959-ൽ കിംഗ് എഡ്വേർഡ് എട്ടാമൻ ഹോസ്പിറ്റലിലെ പ്രസവചികിത്സാ ക്ലിനിക്കിന്റെ ചുമതല അവർ ഏറ്റെടുത്തു. പാവപ്പെട്ട രോഗികളെ സേവിക്കുന്നതിനായി അവർ ക്ലിനിക്കുകളുടെ ഒരു പരമ്പര സ്ഥാപിച്ചു.
1956-ൽ, നടാൽ പ്രൊവിൻഷ്യൽ അഡ്മിനിസ്‌ട്രേഷനിൽ നിയമിക്കപ്പെട്ട ആദ്യ ഇന്ത്യൻ വനിതയായി അവർ.
രചനകൾ
അവളുടെ 1960-ലെ ചരിത്ര നോവൽ ബിഹോൾഡ് ദ എർത്ത് മോർൺസ് ഒരു ഇന്ത്യൻ ദക്ഷിണാഫ്രിക്കൻ എഴുത്തുകാരന്റെ ആദ്യത്തെ പ്രസിദ്ധീകരിച്ച നോവലായി കണക്കാക്കപ്പെടുന്നു, കൂടാതെ പണ്ഡിതനായ ആന്റോനെറ്റ് ബർട്ടൺ അതിനെ "വർണ്ണവിവേചന വിരുദ്ധ സമരത്തിന്റെ വിമർശനാത്മക ചരിത്രം" എന്ന് വിശേഷിപ്പിച്ചു.
സ്വകാര്യ ജീവിതം
അവർ രണ്ടുതവണ വിവാഹം കഴിച്ചു. അവരുടെ മെഡിക്കൽ സ്കൂൾ വർഷങ്ങളിൽ ഗ്രേറ്റ് ബ്രിട്ടനിൽ ബ്രോണിസ്ലാവ് സെഡ്സിമറെ വിവാഹം കഴിച്ചു. അവർക്ക് ഉർവശി എന്നൊരു മകളുണ്ടായിരുന്നു. 1948-ൽ അഭിഭാഷകനായ അശ്വിൻ ചൗദ്രിയെ അവർ വീണ്ടും വിവാഹം കഴിച്ചു. നടാൽ ഇന്ത്യൻ കോൺഗ്രസിലും ദക്ഷിണാഫ്രിക്കൻ ഇന്ത്യൻ കൗൺസിലിലും ചൗദ്രി നേതൃത്വം വഹിച്ചു. 1969-ൽ ചൗദ്രി മരിക്കുമ്പോൾ സിംഗ് വിധവയായി. ലഘുചിത്രം| നതിർ പൂജയായി സിങ്ങിന്റെ പ്രതിമ സിംഗ് കലയുടെ ഒരു ഭക്തയായിരുന്നു: അവൾ ഒരു മികച്ച പിയാനിസ്റ്റും കഴിവുള്ള ഒരു അമച്വർ നാടക പ്രവർത്തകയുമായിരുന്നു. 1948 നും 1958 നും ഇടയിൽ രബീന്ദ്രനാഥ ടാഗോറിന്റെ നാടകങ്ങളായ നതിർ പൂജ, അഭിനയവും നൃത്ത വൈദഗ്ധ്യവും ആവശ്യമുള്ള വേഷം ഉൾപ്പെടെ നിരവധി നിർമ്മാണങ്ങളിൽ അവർ പങ്കെടുത്തു.
സിംഗ് 1978-ൽ 61-ാം വയസ്സിൽ മരിച്ചു.
അനുസ്മരണം
ടാഗോറിന്റെ അതേ പേരിലുള്ള നാടകത്തിലെ നൃത്തം ചെയ്യുന്ന പെൺകുട്ടിയായ നതിർ പൂജയായി അവളെ ചിത്രീകരിക്കുന്ന വെങ്കല പ്രതിമ അവളെ അനുസ്മരിക്കുന്നു. ടോംഗാട്ടിലെ അമൻസിനിയമ ഗാർഡനിലാണ് പ്രതിമ.
ഉറവിടങ്ങൾ
വർഗ്ഗം:1978-ൽ മരിച്ചവർ വർഗ്ഗം:1917-ൽ ജനിച്ചവർ
സോത്തൊ ഭാഷ
സതേൺ സോത്തോ അല്ലെങ്കിൽ സതേൺ സെസോത്തൊ എന്നൊക്കെ അറിയപ്പെടുന്ന സോത്തോ ഭാഷ ദക്ഷിണാഫ്രിക്കയിലെ സൊതൊ-റ്റ്സ്വാനയിലെ ഭാഷയാണ്. ലെസൊത്തോയിലെ ഔദ്യോഗികഭാഷയും അവിടത്തെ 11 ഔദ്യോഗികഭാഷകളിൽ ഒന്നുമാണ്. ഇതൊരു ബാൺടു ഭാഷയാണ്.
വർഗ്ഗീകരണം
സെസോത്തൊ ഒരു തെക്കൻ ബാൺടു ഭാഷയാണ്. നൈജർ-കോംഗൊ ഭാഷാകുടുംബത്തിൽ‌പ്പെട്ടതാണ്.
സോത്തൊ ഒരു ആദിവാസികളുടെ പേരിന്റെ ഭാഗമായ വാക്കാണ്. ഇപ്പോൾ ലെസോത്തൊയിലും ദക്ഷിണാഫ്രിക്കൻ ഇംഗ്ലിഷിലും സെസോത്തോ എന്നാണ് ഈ ഭാഷയെ സൂചിപ്പിക്കുന്ന വാക്ക്.
സോഫ്റ്റ്‌വേർ
വർഗ്ഗം:ആഫ്രിക്കയിലെ ഭാഷകൾ
കറുത്ത പൗർണ്ണമി
പുറത്തേക്കുള്ള കണ്ണികൾ
വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ വർഗ്ഗം:പി ഭാസ്കരന്റെ ഗാനങ്ങൾ വർഗ്ഗം:ഭാസ്കരൻ- അർജ്ജുനൻ മാസ്റ്റർ ഗാനങ്ങൾ
വൈ ഐ ആം നോട്ട് എ മുസ്ളിം
പ്രമുഖ ഇസ്ളാം വിമർശകനായ ഇബ്ൻ വാറഖ് എഴുതിയ ഗ്രന്ഥമാണ് വൈ ആം നോട്ട് എ മുസ്ളിം. പ്രൊമിത്യൂസ് ബുക്ക്സ് ആണ് പുസ്തകം പ്രസിദ്ധീകരിച്ചത്. 1995 ൽ അമേരിക്കയിലാണ് ഈ പുസ്തകം ആദ്യമായി പുറത്തിറങ്ങിയത്. ബെർട്രാൻഡ് റസ്സലിന്റെ വിഖ്യാത ഗ്രന്ഥമായ വൈ ഐ ആം നോട്ട് എ ക്രിസ്റ്റ്യൻ എന്ന ഗ്രന്ഥത്തിനുള്ള ആദരവിലാണ് ഗ്രന്ഥകാരൻ ഈ പുസ്തകത്തിന് ഈ പേര് നൽകിയത്. ഇസ്ളാം മതാനുയായികളിൽ നിന്നുള്ള രോഷം ഭയന്ന് ഗ്രന്ഥകാരൻ സ്വീകരിച്ചതാണ് ഇബ്ൻ വാറഖ് എന്ന തൂലികാനാമം. ഗൗരവതരവും പ്രകോപനപരവും ഇസ്ളാമിനെ തകർക്കുക എന്ന ഉദ്ദേശം വെച്ചിട്ടുള്ളതുമാണ് ഈ പുസ്തകം  എന്നാണ് ഒരു നിരൂപകൻ പറഞ്ഞിട്ടുള്ളത്. പുസ്തകം ഇസ്ളാമിന്റെ ഐതിഹ്യങ്ങൾ, ദൈവശാസ്ത്രം, ചരിത്രപരമായ നേട്ടങ്ങൾ, വർത്തമാനകാല സ്വാധീനം എന്നിവയെ വിമർശിക്കുന്നു. ഇസ്ളാമിനെ വിമർശനപരമായി വിശദമായിത്തന്നെ പഠിക്കുന്നു ഈ കൃതി. വ്യക്തിസ്വാതന്ത്ര്യം, മതേതരത്വം എന്നിവയ്ക്കെതിരാണ് ഇസ്ളാം എന്ന് സമർത്ഥിക്കാനാണ് പുസ്തകം ശ്രമിക്കുന്നത്."
References
വർഗ്ഗം:ഇംഗ്ലീഷ് ഗ്രന്ഥങ്ങൾ വർഗ്ഗം:മതവിമർശന ഗ്രന്ഥങ്ങൾ
ലേക് തായ്
ലേക് തായ് അഥവാ ലേക് തൈഹു, യാങ്ട്സെ നദി യുടെ അഴിമുഖത്തെ സമതലത്തിൽ സ്ഥിതിചെയ്യുന്ന വലിയൊരു ശുദ്ധജല തടാകമാണ്. ജിയാൻഗ്സു പ്രവിശ്യയിലുള്ള ഈ തടാകത്തിന്റെ തെക്കൻ തീരം സെജിയാങുമായി അതിർത്തി പങ്കിടുന്നു. 2,250 ചതുരശ്ര കിലോമീറ്റർ (869 ചതുരശ്ര മൈൽ) വിസ്തീർണ്ണമുള്ള ഈ തടാകത്തിന്റെ ശരാശരി ആഴം 2 മീറ്റർ (6.6 അടി) ആണ്. പോയാങ്, ഡോങ്ടിങ് എന്നിവ കഴിഞ്ഞാൽ ഇത് ചൈനയിലെ മൂന്നാമത്തെ വലിയ ശുദ്ധജല തടാകമാണ്. തടാകത്തിൽ ഏതാനും ചതുരശ്ര മീറ്റർ മുതൽ നിരവധി ചതുരശ്ര കിലോമീറ്ററുകൾ വരെ വലിപ്പമുള്ള ഏകദേശം 90 ദ്വീപുകളാണുള്ളത്.
ലേക് തായ് പ്രശസ്ത ഗ്രാൻഡ് കനാലുമായി ബന്ധപ്പെടുത്തിയിരിക്കുന്നതും സുഷൌ ക്രീക്ക് ഉൾപ്പെടെ നിരവധി നദികളുടെ ഉത്ഭവ സ്ഥാനവുമാണ്. സമീപകാലത്ത് ചുറ്റുമുള്ള പ്രദേശങ്ങളിലെ ദ്രുതഗതിയിലുള്ള വ്യാവസായിക വികസനത്താൽ തടാകം മലിനീകരണ ഭീഷണിയിലാണ്.
അവലംബം
വർഗ്ഗം:ചൈനയിലെ ദേശീയോദ്യാനങ്ങൾ വർഗ്ഗം:ചൈനയിലെ തടാകങ്ങൾ
ഓർമ്മത്തിരുന്നാൾ
ക്രിസ്തുമതത്തിലെ ഒരു വിശുദ്ധന്റെയോ വിശുദ്ധയുടെയോ വാർഷിക മത ആഘോഷമാണ് ഓർമ്മത്തിരുന്നാൾ. ഒരു പ്രത്യേക ദിവസം ഓർമ്മത്തിരുന്നാൾ ആഘോഷിക്കപെടുന്ന വിശുദ്ധന്മാരെ ഓർക്കുകയും അവരോട് മാധ്യസ്ഥ്യം അപേക്ഷിക്കുകയും ചെയ്യുന്നു. പ്രധാനമായും ഓരോ വിശുദ്ധരുടേയും  രക്തസാക്ഷിത്വം  അനുസ്മരിപ്പിക്കുന്നതിന്റെ ഭാഗമായിയാണ് ക്രൈസ്തവർ  ഈ രീതി പിന്തുടരുന്നത്.
എഫീ എല്ലിസ്
എഫീ ഒ നീൽ എല്ലിസ് (ജൂൺ 15, 1913 - ജൂലൈ 5, 1994) ഒരു അമേരിക്കൻ പീഡിയാട്രീഷ്യൻ, ചൈൽഡ് മെഡിക്കൽ കെയർ കൺസൾട്ടന്റ്, ശിശു ആരോഗ്യത്തിനും മാതൃ വിദ്യാഭ്യാസത്തിനും വേണ്ടിയുള്ള പ്രവർത്തകയുമായിരുന്നു. ഇംഗ്ലീഷ്:Effie O'Neal Ellis. അമേരിക്കൻ മെഡിക്കൽ അസോസിയേഷനിൽ എക്സിക്യൂട്ടീവ് സ്ഥാനം വഹിക്കുന്ന ആദ്യത്തെ ആഫ്രിക്കൻ അമേരിക്കൻ വനിതയായിരുന്നു എല്ലിസ്. 1989-ൽ, കറുത്ത സമൂഹത്തിന്റെ ജീവിതം മെച്ചപ്പെടുത്തുന്നതിനും ശിശുമരണ നിരക്ക് കുറയ്ക്കുന്നതിനും സഹായിച്ചതിന് എല്ലിസിനെ ചിക്കാഗോ വിമൻസ് ഹാൾ ഓഫ് ഫെയിമിൽ ഉൾപ്പെടുത്തി.
ആദ്യകാല ജീവിതവും വിദ്യാഭ്യാസവും
ജോർജിയയിലെ ജോർജിയയിലെ ഹോക്കിൻസ്‌വില്ലിൽ ജോഷ്വ പി ഒനീലിന്റെയും അൽതിയ (ഹാമിൽട്ടൺ) ഓനീലിന്റെയും മകളായി എഫീജനിച്ചു. 1933-ൽ, സ്പെൽമാൻ കോളേജിൽ നിന്ന് ബിരുദം നേടിയ ശേഷം അവൾ ബയോളജിയിലും കെമിസ്ട്രിയിലും ബിരുദം നേടി. എഫീപിന്നീട് അറ്റ്ലാന്റ യൂണിവേഴ്സിറ്റിയിലെ ഗ്രാജ്വേറ്റ് സ്കൂളിൽ ചേർന്നു, അവിടെ അവൾ 1935 ൽ ബയോളജിയിൽ ബിരുദാനന്തര ബിരുദം നേടി. 1950-ൽ എഫീ യൂണിവേഴ്സിറ്റി ഓഫ് ഇല്ലിനോയിസ് കോളേജ് ഓഫ് മെഡിസിനിൽ നിന്ന് ബഹുമതികളോടെ ബിരുദം നേടി.
ഔദ്യോഗിക ജീവിതം
1952 ജൂലൈ മുതൽ 1953 ജൂൺ 30 വരെ ജോൺസ് ഹോപ്കിൻസ് യൂണിവേഴ്സിറ്റി സ്കൂൾ ഓഫ് മെഡിസിനിൽ പീഡിയാട്രിക് കാർഡിയോളജി പഠിക്കുന്നതിനായി എഫീ ഒരു പോസ്റ്റ്ഡോക്ടറൽ ഫെലോഷിപ്പ് നേടി. മാതൃ, പ്രസവാനന്തര, പ്രസവാനന്തര, പ്രതിരോധ ആരോഗ്യ സംരക്ഷണം എന്നിവയിൽ അവർ ഒരു സ്പെഷ്യലിസ്റ്റായിരുന്നു. നീല കുഞ്ഞുങ്ങളെ (അപര്യാപ്തമായ ഓക്സിജൻ ലഭ്യതയുള്ള ശിശുക്കൾ) രക്ഷിക്കാൻ സഹായിക്കുന്ന സാങ്കേതികത വികസിപ്പിക്കാൻ അവളുടെ ടീം സഹായിച്ചു. 1970-ൽ അമേരിക്കൻ മെഡിക്കൽ അസോസിയേഷനിൽ ഒരു എക്സിക്യൂട്ടീവ് സ്ഥാനം വഹിക്കുന്ന ആദ്യത്തെ ആഫ്രിക്കൻ അമേരിക്കൻ വനിതയായി എഫീ മാറി, അത് അവർ അഞ്ച് വർഷത്തോളം തുടർന്നു. 1960-ൽ ഒഹായോയിലെ ആരോഗ്യ വകുപ്പിന്റെ മാതൃ പരിചരണത്തിന്റെയും ആരോഗ്യ സംരക്ഷണത്തിന്റെയും ഡയറക്ടറായി. 1970-ൽ, എഫീ വികലാംഗരുടെ പ്രസിഡന്റിന്റെ കമ്മിറ്റിയിൽ നിയമിക്കപ്പെട്ടു. എഫീ 1989-ൽ ചിക്കാഗോ വിമൻസ് ഹാൾ ഓഫ് ഫെയിം ആയി തിരഞ്ഞെടുക്കപ്പെട്ടു.
സ്വകാര്യജീവിതവും മർണവും
എഫീ ആർതറിനെ വിവാഹം കഴിച്ചു. 1935-ൽ ഡബ്ല്യു. എല്ലിസും പിന്നീട് 1953 മാർച്ച് 23-ന് ജെയിംസ് ഡി. സോളമനെ വിവാഹം കഴിച്ചു 1994 ജൂലൈ -ന് നോർത്ത് വെസ്റ്റേൺ മെമ്മോറിയൽ ഹോസ്പിറ്റലിൽ വച്ച് അവർ മരിച്ചു.
ഒരു വിവാദ വിഷയം
}
1988 കലൂർ ഡന്നീസ് തിരക്കഥയെഴുതി പി.ജി വിശ്വംഭരൻ സംവിധാനം ചെയ്ത ഇന്ത്യൻ മലയാളം ചലച്ചിത്രം ആണ് ഒരു വിവാദ വിഷയം. ചിത്രത്തിൽ ലിസ്സി, ദേവൻ, സുകുമാരി, ഇന്നസെന്റ് സുകുമാരി എന്നിവരാണ്അഭിനയിക്കുന്നത്.
ബയോഫൈറ്റം അംബ്രാകുലം
ഓക്സലിഡേസി കുടുംബത്തിലെ ഒരു സസ്യ ഇനമാണ് ബയോഫൈറ്റം അംബ്രാകുലം (ദക്ഷിണ പസഫിക് ഈന്തപ്പന). ഇന്ത്യ, ചൈന, ഇന്തോനേഷ്യ, മലേഷ്യ, ബർമ്മ (മ്യാൻമർ), ന്യൂ ഗിനിയ, ഫിലിപ്പീൻസ്, തായ്ലൻഡ്, വിയറ്റ്നാം, ഉഷ്ണമേഖലാ ആഫ്രിക്ക, മഡഗാസ്കർ എന്നിവിടങ്ങളിൽ നിന്നാണ് ഇത് റിപ്പോർട്ട് ചെയ്യപ്പെട്ടിരിക്കുന്നത്. 15 സെന്റീമീറ്റർ വരെ ഉയരമുള്ള ഒരു വാർഷിക സസ്യമാണ് ഈ ഇനം.
ബയോഫൈറ്റം അംബ്രാകുലം വെൽവ്., അപോണ്ട്. 55: 590. 1859.
External links
വർഗ്ഗം:ആഫ്രിക്കയിലെ സസ്യജാലം
സെർവരായൻ മലനിരകൾ
അവലംബം
വർഗ്ഗം:ഇന്ത്യയിലെ പർവ്വതങ്ങൾ
പീറ്റർ സൈമൺ പല്ലാസ്
1767-1810 കാലത്ത് റഷ്യയിൽ ജോലിചെയ്ത പ്രഷ്യക്കാരനായ ഒരു ജന്തുശാസ്ത്രജ്ഞനും സസ്യശാസ്ത്രജ്ഞനുമായിരുന്നു Peter Simon Pallas FRS FRSE (22 സെപ്തംബർ 1741 – 8 സെപ്തംബർ 1811).
ജീവിതവും സംഭാവനകളും
ഒരു സർജറി പ്രൊഫസറായ Simon Pallas -ന്റെ പുത്രനായി ബെർളിനിലാണ് ഇദ്ദേഹം ജനിച്ചത്. സ്വകാര്യഅധ്യാപകരിൽ നിന്നും വിദ്യ അഭ്യസിച്ച അദ്ദേഹം പ്രകൃതിചരിത്രത്തിൽ തൽപ്പരനായിരുന്നു. പിൽക്കാലത്ത് അദ്ദേഹം University of Halle യിലും University of Göttingen പഠനം നടത്തി. 1760 ൽ University of Leiden -ലേക്ക് മാറിയ അദ്ദേഹത്തിന് തന്റെ 19 -ആം വയസ്സിൽ ഡൊക്ടറേറ്റ് ലഭിച്ചു.
ബഹുമതികൾ
ഇദ്ദേഹം ധാരാളം ജീവജാലങ്ങളെപ്പറ്റി വിവരണം നൽകിയിട്ടുണ്ട്, അവയിൽ: Pallas' glass lizard, Pallas' viper, Pallas's cat, Pallas's long-tongued bat, Pallas's tube-nosed bat, Pallas's squirrel, Pallas's leaf warbler, Pallas's cormorant, Pallas's fish-eagle, Pallas's gull, Pallas's sandgrouse, Pallas's rosefinch, Pallas's grasshopper warbler എന്നിവയെല്ലാം ഉൾപ്പെടുന്നു.
ഇതുകൂടാതെ മറ്റുഌഅവർ കണ്ടെത്തിയ ജീവജാലങ്ങളിലും അദ്ദേഹത്തിന്റെ നാമം ചേർക്കപ്പെട്ടിട്ടുണ്ട്. അവയിൽ: Dagestani tortoise (Testudo graeca pallasi), Pallas's pika (Ochotona pallasi), Pallas's reed bunting (Emberiza pallasi), Pacific herring (Clupea pallasii) എന്നിവയെല്ലാം ഉൾപ്പെട്ടിട്ടുണ്ട്.
Streets in Berlin and Castrop-Rauxel are named Pallasstraße. Pallasovka, a city in Volgograd Oblast, is named after him, and his monument stands there.
An asteroid is named after him: 21087 Petsimpallas.
മാലംഗാനി ദേശീയോദ്യാനം
ആസ്ത്രേലിയയിലെ ന്യൂ സൗത്ത് വെയിൽസിലെ നോർത്തേൺ റിവേഴ്സ് മേഖലയി സ്ഥിതിചെയ്യുന്ന ദേശീയോദ്യാനമാണ് മാലംഗാനി ദേശീയോദ്യാനം. സിഡ്നിയിൽ നിന്നും വടക്കായി ഏകദേശം 570 കിലോമീറ്റർ അകലെയായുള്ള ഈ ദേശീയോദ്യാനം ഏകദേശം 1,144 ഹെക്റ്റർ പ്രദേശത്തായി വ്യാപിച്ചു കിടക്കുന്നു. ക്യോഗ്ലി, ബ്രുക്സ്നെർ ഹൈവേ, സമ്മർലാന്റ് വേ എന്നിവയിലൂടെ ഇവിടെ എത്താം.
ആസ്ത്രേലിയയിലെ ലോകപൈതൃകസ്ഥലമായ ഗോണ്ട്വാന മഴക്കാടിലെ ഫോക്കൽ പീക്ക് കൂട്ടങ്ങളുടെ ഭാഗമായി ഈ ദേശീയോദ്യാനത്തെ 1986 ൽ ചേർത്തു. 2007 ൽ ആസ്ത്രേലിയൻ നാഷനൽ ഹെറിറ്റേജ് ലിസ്റ്റിൽ ഉൾപ്പെടുത്തി.
ദ പ്രിൻസ് ആൻറ് പാപ്പർ
ദ പ്രിൻസ് ആൻറ് പാപ്പർ അമേരിക്കൻ ഗ്രന്ഥകാരനായ മാർക്ക് ട്വയിൻ രചിച്ച ഒരു നോവലാണ്.
ഈ നോവൽ 1882 ൽ അമേരിക്കൻ ഐക്യനാടുകളിൽ പ്രസിദ്ധീകരിക്കുന്നതിനുമുമ്പുതന്നെ 1881 ൽ കാനഡയിൽ പ്രസിദ്ധീകരിച്ചിരുന്നു. മാർക് ട്വയിനിൻ രെ ചരിത്രാഖ്യായിക എഴുതുന്നതിനുള്ള ആദ്യശ്രമമായിരുന്നു ഇത്. 1547 ൽ നടക്കുന്ന  ഈ  കഥയിൽ ഒരേ മുഖഛായയുള്ള രണ്ടു കുട്ടികളാണ് കേന്ദ്രകഥാപാത്രങ്ങൾ. ലണ്ടനിലെ പുഡ്ഡിങ് ലെയിനിൽ ദുർനടപ്പുകാരനായ പിതാവിനോടൊപ്പം താമസിക്കുന്ന ടോം കാൻറി എന്ന പാപ്പരും ഹെൻറ്രി എട്ടാമൻ രാജാവിൻറെ പുത്രനായ എഡ്വാർഡ് രാജകുമാരനുമാണ് ഇവർ.
കഥാസംഗ്രഹം
ലണ്ടനിലെ ഓഫൽ കോർട്ടിൽ താമസിക്കുന്ന ഒരു ദരിദ്രകുടുംബത്തിലെ കുട്ടിയായ ടോം കാൻറി എല്ലായ്പ്പോഴും ഒരു മെച്ചപ്പെട്ട ജീവിതം ആഗ്രഹിച്ചിരുന്നു. നാട്ടിലെ വികാരിയുടെ പിന്തുണയാലും പ്രേരണയാലും അവൻ എഴുതുവാനും വായിക്കുവാനും അഭ്യസിച്ചിരുന്നു. ഒരു ദിവസം കൊട്ടാരവാതിലിനു സമീപത്തുകൂടി ചുറ്റിത്തിരിയവേ വെയിൽസ് രാജകുമാരനായിരുന്ന എഡ്വാർഡ് ആറാമൻ അവനെ കണ്ടുമുട്ടി. അതിയായ ആകാംഷയാൽ രാജകുമാരനു വളരെ സമീപത്തു ചെന്ന അവനെ കൊട്ടാരത്തിലെ കാവൽക്കാർ മർദ്ദിക്കുമെന്ന സന്ദർഭത്തിൽ രാജകുമാൻ അവരെ തടയുകയും ടോമിനെ കൊട്ടാരത്തിനുള്ളിലേയ്ക്കു ക്ഷണിച്ചുകൊണ്ടുപോകുകയും ചെയ്തു. കൊട്ടാരത്തിനുള്ളിൽ വച്ച് രണ്ടുപേരും തമ്മിൽ പരിചയപ്പെടുകയും തങ്ങളുടെ രണ്ടുപേരുടേയും ജീവിതങ്ങൾ തമ്മിലുള്ള അന്തരത്തിൽ അതിശയിക്കുകയും ചെയ്തതോടൊപ്പം രണ്ടുപേരുടേയും അസാധാരണായ രൂപസാദൃശ്യം അവരെ അത്ഭുതപ്പെടുത്തുകയും  ചെയ്തു. രണ്ടുപേരും ജനിച്ചത് ഒരേ ദിവസമായിരുന്നവെന്ന വസ്തുത കൂടുതൽ ആശ്ചര്യത്തിനു വഴിയൊരുക്കി. ധരിച്ചിരുന്ന വസ്ത്രങ്ങൾ പരസ്പരം താൽക്കാലികമായി മാറ്റുവാൻ അവർ തീരുമാനിച്ചതനുസരിച്ച്  അവർ പരസ്പരം വസ്ത്രങ്ങൾ മാറ്റിധരിക്കുകയും താമസംവിനാ രാജകുമാരൻ പുറത്തേയ്ക്കു പോകുകയും ചെയ്തു. ടോമിന്റെ കീറിപ്പറിഞ്ഞ വേഷം ധരിച്ച രാജകുമാരനെ കാവൽക്കാർക്കു തിരിച്ചറിയാൻ സാധിച്ചില്ല. രാജകുമാൻ താമസിയാതെ ടോമിന്റെ ദുർനടപ്പുകാരനായ പിതാവിന്റെ വീട്ടിലെത്തിച്ചേരുകയും അയാളുടെ ക്രൂരപീഡനങ്ങൾക്കിരയാവുകയും ചെയ്തു. അവിടെനിന്നു ഒരുവിധം രക്ഷപെട്ട രാജകുമാരൻ മൈൽസ് ഹെൻഡൻ എന്ന യുദ്ധം കഴിഞ്ഞു മടങ്ങിപ്പോകുന്ന സൈനികനെ കണ്ടുമുട്ടി. താൻ രാജകുമാരനാണെന്നുള്ള എഡ്വാർഡിന്റെ അവകാശവാദം ചിരിച്ചു തള്ളിയ മൈൽസ് കുട്ടിയുടെ സംരക്ഷണം  ഏറ്റെടുത്തു. അതേസമയം ഹെന്റ്രി എട്ടാമൻ രാജാവ് മരണമടഞ്ഞതായുള്ള വാർത്ത വന്നെത്തുകയും അടുത്ത രാജാവായി എഡ്വാർഡ് ചുമതലയേറ്റതായും വാർത്തയെത്തി.
വർഗ്ഗം:അമേരിക്കൻ നോവലുകൾ
എ.പി. ഷൗക്കത്തലി
കേന്ദ്ര ആഭ്യന്തര മന്ത്രാലയത്തിന്റെ അന്വേഷണ മികവിനുള്ള പുരസ്‌കാരം നേടിയ ഒരു പോലീസുദ്യോഗസ്ഥനാണ് '''എ.പി. ഷൗക്കത്തലി'''.
1995-ൽ ഒന്നാം റാങ്കോടെ കേരളാ പൊലീസിൽ എസ്.ഐ. ആയി നിയമിതനായ ഷൗക്കത്തലി 2014-ൽ ദേശീയ അന്വേഷണ ഏജൻസിയിലെത്തി. ടി.പി. ചന്ദ്രശേഖരൻ വധക്കേസ്‌, കേരളത്തിലെ സ്വർണ്ണക്കടത്തു കേസ് 2020 എന്നീ പ്രമാദമായ കേസന്വേഷണങ്ങളിൽ ഇദ്ദേഹം പ്രധാനിയായിരുന്നു. കനകമല കേസ്, തമിഴ്‌നാട്ടിലെ ഭീകരവാദ കേസുകൾ, പാരീസ് ഭീകരാക്രമണ കേസിൽ ഫ്രഞ്ച് ഏജൻസികളുമായി ചേർന്നുള്ള അന്വേഷണം എന്നിവയിലൊക്കെ ഇദ്ദേഹം പങ്കാളി ആയിരുന്നു. ദേശീയ അന്വേഷണ ഏജൻസിയുടെ തീവ്രവാദ വിരുദ്ധ ഓപ്പറേഷൻ സ്പെഷലിസ്റ്റായി ഇദ്ദേഹം അറിയപ്പെടുന്നു. 2020-ലെ സ്വർണ്ണക്കടത്ത് കേസിൽ ചുമതലയേറ്റെടുത്ത് 24 മണിക്കൂറിനുള്ളിൽ മുഖ്യപ്രതികളായ സ്വപ്‌നാ സുരേഷിനേയും സന്ദീപിനേയും അറസ്റ്റ് ചെയ്യാൻ അദ്ദേഹത്തിനു കഴിഞ്ഞു. തലശ്ശേരി ഡിവൈഎസ്പിയായിരുന്ന സമയത്താണ് ടി.പി. ചന്ദ്രശേഖരൻ വധക്കേസിൽ കൊടിസുനി, ഷാഫി, കിർമാണി മനോജ് എന്നിവരെയും സി.പി.ഐ.എം. നേതാക്കളായ പി.കെ. കുഞ്ഞനന്തനെയും പി.മോഹനനേയും അറസ്റ്റു ചെയ്തത്.
അവലംബം
വർഗ്ഗം:കേരളത്തിലെ പോലീസ് ഉദ്യോഗസ്ഥർ
അപ്പോളോ 10
മനുഷ്യരെ ചന്ദ്രനിൽ ഇറക്കുന്നതിനായി അവസാനവട്ട പരീക്ഷണങ്ങൾ നടത്തുക എന്ന ലക്ഷ്യത്തോടെയാണ് അപ്പോളോ 10 വിക്ഷേപിച്ചത്. ഇതിലെ ലൂണാർ മൊഡ്യൂളിനെ 'സ്നൂപ്പി' എന്നും കമാൻഡ് മൊഡ്യൂളിനെ 'ചാർലി ബ്രൗൺ' എന്നും വിളിച്ചിരുന്നു. ലൂണാർ മൊഡ്യൂളിനെ കമാൻഡ് മൊഡ്യൂളിൽ നിന്നു വേർപെടുത്തുന്നതിലും (ഡോക്കിംഗ്) അവയെ കൂട്ടിച്ചേർക്കുന്നതിലും (അൺഡോക്കിംഗ്) അപ്പോളോ 10 വിജയം നേടി. ചന്ദ്രോപരിതലത്തിൽ നിന്ന് 15.6 കിലോമീറ്റർ ഉയരത്തിലുള്ള ഭ്രമണപഥത്തിൽ ലൂണാർ മൊഡ്യൂളിനെ (സ്നൂപ്പി) എത്തിക്കുവാനും സാധിച്ചു. ചന്ദ്രനിൽ ഇറങ്ങുന്നതിനു തൊട്ടുമുമ്പ് വരെയുള്ള പരീക്ഷണങ്ങൾ വിജയകരമായി പൂർത്തിയാക്കിയ അപ്പോളോ 10-ലെ യാത്രികർ സുരക്ഷിതരായി ഭൂമിയിൽ തിരിച്ചെത്തി.
അപ്പോളോ 10 നേടിയ വിജയത്തിനുശേഷം രണ്ടുമാസം കഴിഞ്ഞ് അപ്പോളോ 11 ദൗത്യത്തിലൂടെ മനുഷ്യരെ ആദ്യമായി ചന്ദ്രനിലിറക്കുവാനും കഴിഞ്ഞു. ചന്ദ്രനിൽ നിന്നുള്ള മടക്കയാത്രയിൽ അപ്പോളോ 10 സഞ്ചരിച്ചത് 39897 കി.മീ./മണിക്കൂർ വേഗതയിലായിരുന്നു. അന്നുവരെ മനുഷ്യരെയും വഹിച്ചുകൊണ്ടുള്ള ഒരു ഉപഗ്രഹം സഞ്ചരിക്കുന്ന ഏറ്റവും കൂടിയ വേഗത എന്ന പേരിൽ ഇത് ഗിന്നസ് ബുക്കിലും ഇടംനേടി.
അവലംബം
വർഗ്ഗം:ചാന്ദ്രദൗത്യങ്ങൾ വർഗ്ഗം:മേയ് 18 വർഗ്ഗം:1969 വർഗ്ഗം:ബഹിരാകാശവാഹനങ്ങൾ വർഗ്ഗം:അപ്പോളോ ദൗത്യം വർഗ്ഗം:അമേരിക്കൻ ബഹിരാകാശപദ്ധതികൾ
പീറ്റർ മുത്താരിക
ജീവിതരേഖ
മുൻ പ്രസിഡന്റ് ബിംഗുവാ മുത്താരികയുടെ സഹോദരനാണ് 74-കാരനായ പീറ്റർ മുത്താരിക. ബിങ്കുവിന്റെ മരണത്തെത്തുടർന്നാണ് രണ്ടുവർഷം മുമ്പ് ജോയ്‌സി ബാന്ദ മലാവിയുടെ ആദ്യ വനിതാപ്രസിഡന്റായത്.
2014 ലെ തെരഞ്ഞെടുപ്പ്
പ്രസിഡണ്ട് ജോയ്‌സി ബാന്ദയെ മൂന്നാം സ്ഥാനത്തേക്ക് പിന്തള്ളി മുത്താരിക അധികാരത്തിലെത്തി. ക്രമക്കേടുകൾ നിറഞ്ഞ വോട്ടെടുപ്പ് വിവാദമായിരുന്നെങ്കിലും മലാവി തെരഞ്ഞെടുപ്പ് കമ്മീഷൻ വെള്ളിയാഴ്ച വിജയിയെ പ്രഖ്യാപിക്കുകയായിരുന്നു. മുത്താരികയ്ക്ക് 36.4 ശതമാനം വോട്ടും ബാന്ദയ്ക്ക് 20.2 ശതമാനം വോട്ടും ലഭിച്ചതായി തിരഞ്ഞെടുപ്പ് കമ്മീഷൻ അറിയിച്ചു. 27.8 ശതമാനം വോട്ടുനേടി മാലാവി നാഷണൽ കോൺഗ്രസ്സിലെ ലസാരസ് ചക്ക്വേര രണ്ടാമതെത്തി.
2021 ലെ തെരഞ്ഞെടുപ്പ്
2021 ആഗസ്റ്റിൽ, ഭരണഘടനാ കോടതി പീറ്റർ മുത്തരിക്കയുടെ പുരോഗമന ജനാധിപത്യ പാർട്ടി നൽകിയ അപ്പീൽ പരിശോധിക്കുന്നു. 2020 ലെ പ്രസിഡന്റ് തിരഞ്ഞെടുപ്പ് റദ്ദാക്കണമെന്ന് അദ്ദേഹം ആവശ്യപ്പെടുന്നു, കാരണം അദ്ദേഹത്തിന്റെ നാല് പ്രതിനിധികളെ തിരഞ്ഞെടുപ്പ് കമ്മീഷനിൽ ഇരിക്കുന്നതിൽ നിന്ന് വിലക്കി.
അവലംബം
വർഗ്ഗം:ആഫ്രിക്കയിലെ രാഷ്ട്രീയപ്രവർത്തകർ വർഗ്ഗം:1940-ൽ ജനിച്ചവർ
എഡിത്ത് മിച്ചൽ
എഡിത്ത് പീറ്റേഴ്സൺ മിച്ചൽ (ജനനം: 1948) അമേരിക്കൻ ഐക്യനാടുകളിലെ വ്യോമസേനയുടെ റിട്ടയേർഡ് ബ്രിഗേഡിയർ ജനറലും ഒരു ഓങ്കോളജിസ്റ്റുമാണ്. അവർ തോമസ് ജെഫേഴ്സൺ സർവ്വകലാശാലയിലെ മെഡിസിൻ ആൻഡ് മെഡിക്കൽ ഓങ്കോളജിയിലെ ക്ലിനിക്കൽ പ്രൊഫസറാണ്. 2015ൽ നാഷണൽ മെഡിക്കൽ അസോസിയേഷന്റെ പ്രസിഡന്റായി നിയമിക്കപ്പെട്ടു.
ആയ് രാജവംശം
കേരളത്തിലെ ഒന്നാമത്തെ രാജവംശമായിട്ടാണ് ആയ് രാജവംശത്തെ കണക്കാക്കി വരുന്നത്. വടക്കു തിരുവല്ല മുതൽ തെക്കു നാഗർകോവിൽ വരെയും കിഴക്കൻ മലനിരകൾ വരെയും ഉള്ള നിലപ്പരപ്പ് ആയ് രാജവാഴ്ചയുടെ കീഴിലായിരുന്നു. ഇവരുടെ തലസ്ഥാനം പൊതിയൻമലയായിരുന്നു, ഇതു വിഴിഞ്ഞം ആണെന്നും‌ ഒരു വാദം നിലനിൽക്കുന്നുണ്ട്. അക്കാലത്ത് വിഴിഞ്ഞം വലിയൊരു തുറയും പട്ടണവും ആയിരുന്നു. കരുനന്തടുക്കൻ, പിൻമുറക്കാരൻ വിക്രമാദിത്യ വരഗുണൻ എന്നിവരായിരുന്നു ആയ് പരമ്പരയിലെ ചൊൽപ്പെട്ട രാജാക്കൻമാർ. ആദ്യരാജാവ് ആണ്ടിരൻ ആയിരുന്നു.
ഉദ്ഭവം
രാജവംശത്തിന്റെ ഉദ്ഭവം വ്യക്തമല്ല. വിക്രമാദിത്യവരവുണന്റെ പാലിയം ചെമ്പേടുകൾ പോലുള്ള ചില രേഖകൾ ആര്യന്മാരായ യാദവന്മാരായിരുന്നു ആയ് രാജവംശസ്ഥാപകർ എന്ന് അവകാശപ്പെടുന്നുണ്ടെങ്കിലും ഇത് അതിശ‌യോക്തിയാകാനാണ് സാദ്ധ്യത. ദക്ഷിണേന്ത്യയിലെ ഒരു തദ്ദേശ ദ്രാവിഡ കുലത്തിൽ പെട്ടവരായിരുന്നു ആയ് രാജാക്കന്മാർ എന്നത് പൊതുവിൽ അംഗീകരിക്കപ്പെട്ടിട്ടുണ്ട്.
സംഘകാലഘട്ടം
സംഘകാലഘട്ടത്തിൽ ഭരിച്ചിരുന്ന ആയ് രാജാക്കന്മാരിൽ ആയ് അണ്ടിരൻ, തിതിയൻ, അതിയൻ എന്നിവരാണ് പ്രമുഖ ഭരണാധികാരികൾ. അണ്ടിരൻ പൊടിയിൽ മലയിലെ രാജാവായി പുറനാണൂറിൽ പരാമർശിക്കപ്പെട്ടിട്ടുണ്ട്. ഇദ്ദേഹം കൊങ്ങ് ഭരണാധികാരികളെ തോൽപ്പിക്കുകയും അറബിക്കടലിലേയ്ക്ക് അവരെ ഓടിക്കുകയും ചെയ്തുവത്രേ. ചേര രാജാവായിരുന്ന ആണ്ടുവൻ ചേരാളുടെ കാലത്ത് ജീവിച്ചിരുന്നതും അദ്ദേഹത്തെക്കാൾ മുതിർന്നവനുമായിരുന്നു അണ്ടിരൻ. അണ്ടിരന്റെ കാലത്ത് ആയ് രാജ്യം ചേരന്മാരേക്കാൾ ശക്തമായിരുന്നിരിക്കാൻ സാദ്ധ്യതയുണ്ട്. അണ്ടിരന് ധാരാളം ഭാര്യമാരുണ്ടായിരുന്നു. ഇദ്ദേഹം മരിച്ചതിനൊപ്പം എല്ലാ ഭാര്യമാരും ആത്മഹത്യ ചെയ്യുകയുണ്ടായത്രേ.